Κωνσταντινούπολη Φαγητό, Τι Να Φας & Που | LoveForTravel\nLIFESTYLE, ΑΣΙΑ, ΤΟΥΡΚΙΑ\nΤΙ ΝΑ ΦΑΣ ΣΤΗΝ ΚΩΝΣΤΑΝΤΙΝΟΥΠΟΛΗ\nΤΑ ΚΑΛΥΤΕΡΑ STREET FOOD ΤΗΣ ΠΟΛΗΣ\nΕΣΤΙΑΤΟΡΙΑ ΓΙΑ ΚΑΛΟ & ΟΙΚΟΝΟΜΙΚΟ ΦΑΓΗΤΟ ΣΤΗΝ ΠΟΛΗ\nΣΤΗΝ ΚΩΝΣΤΑΝΤΙΝΟΥΠΟΛΗ ΔΟΚΙΜΑΣΕ ΟΠΩΣΔΗΠΟΤΕ\nΣτην Κωνσταντινούπολη εκτός από σημαντικά αξιοθέατα (για τα οποία μπορείς να μάθεις από εδώ) θα φας επίσης πλούσια και θα γευτείς πάρα πολύ νόστιμα πιάτα μιας και είναι γνωστό πως η πολίτικη κουζίνα αρέσει ιδιαίτερα σε εμάς τους Έλληνες. Από την εποχή ακόμα της Οθωμανικής Αυτοκρατορίας οι σουλτάνοι έδιναν μεγάλη σημασία να είναι ο λαός χορτάτος και η ποιότητα των υλικών να είναι πάντα η καλύτερη. Έτσι ακόμα και σήμερα οι Τούρκοι προσέχουν ιδιαίτερα την παρασκευή και τα υλικά του φαγητού τους.\nΕπειδή λοιπόν για τους Τούρκους το φαγητό είναι ιδιαίτερα σημαντικό στην Πόλη υπάρχουν παντού, σε κάθε γωνιά και σε κάθε βήμα, άπειρα μαγειρεία και μαγαζιά που πωλούν κάθε είδος φαγητό. Ακόμα και στον δρόμο θα συναντήσεις πάρα πολλά καροτσάκια στα οποία πουλάνε σάντουιτς με ψάρι, κουπάκια με ρύζι, κουλούρια, τυρόπιτες, ψητά καλαμπόκια μέχρι χυμούς και φρέσκα φρούτα εποχής.\nΟι επιλογές φαγητού στην Πόλη είναι τόσες πολλές που πραγματικά δεν θα ξέρεις τι να πρωτοδοκιμάσεις και τι να διαλέξεις. Οι γεύσεις πολλές, αρωματισμένες με πολλά μπαχαρικά για τα οποία η πολίτικη κουζίνα φημίζεται και τόσο νόστιμα που είναι κυριολεκτικά “μπουκιά και συγχώριο”.\nΚαι κάτι που ίσως δεν γνωρίζεις. Στα μαγειρεία της πόλης έχουν τα φαγητά, όπως κι εδώ άλλωστε, μέσα σε βιτρίνα για να διαλέξεις. Μπορείς λοιπόν να μην πάρεις ολόκληρη μερίδα αλλά να κάνεις όποιον συνδυασμό σου αρέσει. Να βάλεις δηλαδή στο πιάτο σου ένα μπούτι κοτόπουλο, λίγα ντολμαδάκια, μια γεμιστή ντομάτα κοκ.\nΠάρε μέρος σε ένα Food Tour όπου θα γευτείς όλες τις Πολίτικες Γεύσεις. Κλείσε εδώ την θέση σου\nΕίναι το πιο συνηθισμένο αλλά και το πιο γευστικό από τα street food της Πόλης, σάντουιτς με ψητό ψάρι που συνηθέστερα είναι παλαμίδα. Το πουλάνε παντού αλλά αν βρεθείς στο Εμινονού μπορείς να το αγοράσεις και κατ’ ευθείαν από τα ψαροκάϊκα. Προσωπικά δεν είμαι του ψαριού, το δοκίμασα όμως από περιέργεια γι’ αυτό το ιδιότυπο σάντουιτς που δεν είχα ακούσει ξανά και ειλικρινά ενθουσιάστηκα καθώς ήταν πεντανόστιμο. Ψωμί που ανάμεσα στις φέτες του κρύβει φιλεταρισμένη ψητή παλαμίδα, ψιλοκομμένο μαρούλι, ντομάτα και κρεμμύδι.\nΜπορεί επίσης να σε ενδιαφέρει: Ψώνια στην Κωνσταντινούπολη Τι Αξίζει να Αγοράσεις\nΛαχματζούν στα Αραβικά σημαίνει “κρέας με ζύμη” και το συγκεκριμένο street food είναι πίτα που πάνω της απλώνεται ζουμερός κιμάς (συνήθως αρνίσιος) καρυκευμένος με μπόλικα μπαχαρικά που τον κάνουν νοστιμότατο και λαχανικά. Στην Πόλη το γαρνίρουν συνήθως με μαρούλι και το διπλώνουν για να το φάνε.\nΤο γνωστό και σε μας σουσαμένιο κουλούρι είναι παραδοσιακή λιχουδιά και για τους γείτονες μας Τούρκους. Θα το βρεις σχεδόν σε κάθε σου βήμα στη Κωνσταντινούπολη να το πουλάνε στα υπαίθρια καροτσάκια.\nΕίναι το πιο δημοφιλές και αγαπημένο street food των Τούρκων παρ’ όλο που δεν είναι τούρκικο. Εμφανίστηκε την δεκαετία του 1990 και ουσιαστικά πρόκειται για μεγάλες ψητές πατάτες που αφού τις βουτυρώσουν τις γεμίζουν με 2-3 είδη τυριών στην συνέχεια ο πελάτης επιλέγει με τί άλλo ο θέλει να την γαρνίρει καθώς και την σαλάτα με την οποία επιθυμεί να τις συνοδεύσει.\nΔεν έχουμε συνηθίσει να αγοράζουμε μύδια στον δρόμο ούτε έχω δει σε άλλη χώρα να τα πουλάνε έτσι, όμως στην Πόλη τα μύδια είναι πολύ συνηθισμένος μεζές “του δρόμου”. Μαύρα και γυαλιστερά γεμιστά με ρύζι ή σκέτα με λίγο λεμόνι μπορείς να αγοράσεις ακόμα και ένα. Θα τα βρεις παντού και είναι νοστιμότατα.\nΣτην Πόλη θα βρεις πολλά καλά εστιατόρια στα οποία θα φας πεντανόστιμα και οικονομικά. Εδώ ξέχνα τις “διατροφές”, σταμάτησε να μετράς θερμίδες και απλά απόλαυσε. Εμείς δοκιμάσαμε και σου προτείνουμε:\nΠολύ κοντά στο Αιγυπτιακό Παζάρι μπαχαρικών το Tatseven είναι το παραδοσιακό Τούρκικο εστιατόριο-ψησταριά. Φημίζεται περισσότερο για το ψητό κοτόπουλο με σάλτσα σκόρδου το οποίο πρέπει οπωσδήποτε να δοκιμάσεις. Έχει επίσης εξαιρετικό ντονέρ, κεμπάπ και είναι σίγουρο πως θα φύγεις απόλυτα χορτασμένος και ικανοποιημένος.\nTo Imren Lokantasi βρίσκεται πολύ κοντά στην Αγιά Σοφιά και είναι το κλασικό μαγειρείο στο οποίο θα βρεις όλα τα ντόπια φαγητά μαγειρεμένα σαν τα “σπιτικά”. Είναι γεμάτο από ντόπιους γιατί έχει τα πιάτα του είναι εξαιρετικής νοστιμιάς και είναι επίσης πολύ οικονομικό. Μην παραλείψεις να δοκιμάσεις σούπα από κόκκινες φακές.\nΤο Canim Cigerim βρίσκεται πολύ κοντά στο Πύργο του Γαλατά από όπου θα φτάσεις με ένα δεκάλεπτο περπάτημα. Το εστιατόριο λειτούργησε πρώτη φορά το 1999 και η σπεσιαλιτέ του είναι τα ψημένα στα κάρβουνα σουβλάκια από αρνί, κοτόπουλο, μοσχάρι και συκώτι τα οποία συνοδεύονται με πίτες, κρεμμύδια, μαϊντανό, ρόκα, ντομάτα, πράσινη πιπεριά και ουσιαστικά ο πελάτης αυτοδημιουργεί φτιάχνοντας το πιάτο που του αρέσει.\nΤα manti είναι δημοφιλές πιάτο στην Πόλη που το προτιμούν πολλοί και σερβίρεται σε πολλές παραλλαγές. Πρόκειται για χειροποίητα ζυμαρικά σαν τα ραβιόλια με γέμιση συνήθως από αρνίσιο κιμά και κρεμώδη σως γιαουρτιού. To καλύτερο manti της Πόλης θα το φας στο Bodrum Manti στο οποίο το μαγειρεύουν και τηγανιτό.\nΕίναι αγαπημένο σνακ των Τούρκων και φτιάχνεται από πλιγούρι που ζυμώνεται με ψιλοκομμένα κρεμμύδια, πιπεριές, μπαχαρικά και μοσχαρίσιο κιμά. Συνήθως το τυλίγουν σε φύλλο μαρουλιού και το συνοδεύουν με γιαούρτι. Μπορείς να το βρεις στα καροτσάκια στον δρόμο αλλά αν θέλεις να απολαύσεις την καλύτερη εκδοχή αυτού του μεζέ θα πρέπει να πας στο εστιατόριο Sur Ocakbasi.\nΤέλος δεν γίνεται να βρεθείς στην Πόλη και να μην γευτείς τα εξαίσια σιροπιαστά, τα φημισμένα λουκούμια, το φοβερό κιουνεφέ και τόσους ακόμη γλυκούς πειρασμούς.\nΘα ξεκινήσω από το κιουνεφέ που δοκίμασα πρώτη φορά και πραγματικά ενθουσιάστηκα. Πρόκειται για λεπτή και τραγανή στρώση από καταϊφι με μια στρώση τυριού. Σερβίρεται ζεστό και σιροπιασμένο και είναι πασπαλισμένο με μπόλικο φυστίκι Αιγίνης. Είναι υπέροχο γλύκισμα το οποίο προέρχεται από τα βάθη της Ανατολής. Το καλύτερο κιουνεφέ της Πόλης θα το φας στα ζαχαροπλαστεία Mado τα οποία είναι αλυσίδα και θα τα βρεις σε πολλά σημεία, ένα υπάρχει πολύ κοντά στην Αγιά Σοφιά.\nΓια υπέροχα σιροπιαστά και μυρωδάτο μπακλαβά θα πρέπει να τα αναζητήσεις στα καταστήματα Gulluoglu τα οποία φημίζονται για τα σιροπιαστά τους και ιδιαίτερα για τον μπακλαβά που μοσχομυρίζει φρέσκο βούτυρο. Δοκίμασε επί τόπου και είναι σίγουρο πως θα επιστρέψεις με αρκετά πακέτα μπακλαβαδάκια στις αποσκευές σου.\nΑν είσαι λάτρης των λουκουμιών τότε ένα είναι το μαγαζί στο οποίο πρέπει να πας για να φας τα καλύτερα λουκούμια που δοκίμασες ποτέ, το Haci Bekir. Το πρώτο κατάστημα του Haci Bekir άνοιξε στην Κωνσταντινούπολη το 1777. Φημίζεται ιδιαίτερα για το Καϊμάκ λουκούμι, που η γεύση σου θα σου μείνει πραγματικά αξέχαστη!\nΕκτός από τα λουκούμια στην Τουρκία θα βρεις και σουτζούκ τα οποία είναι λουκούμια σε μακριές λωρίδες φτιαγμένα με ξηρούς καρπούς και μέλι αντί για ζάχαρη.\nγεύσεις εστιατόρια Προτάσεις Φαγητού Ταβέρνα φαγητό\nΔεν έχουμε ακόμα δοκιμάσει kumpir Και Manti , παρόλο που έχουμε ήδη πάει 3 φορές Τζίνα. Όπως τα λες, παράδεισος γεύσεων. Και το φαγητό από μόνο του λόγος αρκετός για να ξαναπάς!! Eτοιμάζουμε κι εμείς σιγά σιγά τα άρθρα μας για την Πόλη, που επισκεφτήκαμε πρόσφατα. Να έχουμε μια υπέροχη ταξιδιωτική χρονιά! Ολυμπιάννα από zoudia.gr\nAνυπομονώ να σας διαβάσω. Καλή χρονιά Ολυμπιάννα μου, με Υγεία και Χαρές!! 🙂


Ημερομηνία παραγωγής, συσκευασίας, ανάλωσης: Τι πρέπει να γνωρίζουμε όταν αγοράζουμε τρόφιμα; - Καλλιθέα Νότιος Χτύπος\nHome / Unlabelled / Ημερομηνία παραγωγής, συσκευασίας, ανάλωσης: Τι πρέπει να γνωρίζουμε όταν αγοράζουμε τρόφιμα;\nΠολλές φορές, όταν αγοράζουμε συσκευασμένα τρόφιμα, διαβάζουμε για την ημερομηνία παραγωγής, συσκευασίας, ελάχιστης διατηρησιμότητας, ανάλωσης Τι από όλα αυτά πρέπει να προσέχουμε όταν αγοράζουμε τρόφιμα;\nΝαι και αυτό ακριβώς έχει ως στόχο να προλάβει η σχετική νομοθεσία. Ένα προϊόν είναι κατάλληλο προς κατανάλωση μέχρι την ημερομηνία που αναγράφεται στη συσκευασία, ενώ μετά το πέρας της αποτελεί άμεσο κίνδυνο για την υγεία μας\n. Οι κατασκευαστές καθορίζουν την τελική ημερομηνία ανάλωσης με βάση την ανθεκτικότητα των συστατικών, λαμβάνοντας παράλληλα υπόψη εξωτερικούς παράγοντες, όπως η μεταβολή της θερμοκρασίας από το ψυγείο του σούπερ μάρκετ μέχρι το σπίτι μας. Οι διάφορες μέθοδοι που χρησιμοποιούνται για να παρατείνουν τη διάρκεια ζωής των προϊόντων, όμως, μόνο ελκυστικές δεν είναι.\nΣυσκευασμένα τρόφιμα: Μην αγνοείτε τις πληροφορίες στη συσκευασία των τροφίμων. Ο χρόνος ανάλωσης, οι οδηγίες χρήσης και συντήρησης και ο κατάλογος των συστατικών θα σας προφυλάξουν από δηλητηριάσεις και ενδεχόμενες αλλεργικές αντιδράσεις.Αβγά: Προτιμήστε αυτά με καθαρό κέλυφος, χωρίς ραγίσματα. Για να καταλάβετε εάν ένα αβγό είναι φρέσκο, ανακινήστε το ελαφρά. Αν νιώσετε ότι μετακινείται ο κρόκος, δεν είναι φρέσκο.Κοτόπουλο: Προσέξτε το χρώμα. Αν είναι πράσινο ή μοβ γύρω από το λαιμό της κότας, μην το αγοράσετε. Το ίδιο ισχύει αν έχει γλοιώδη υφή ή μυρίζει.Κρέας: Πρέπει να είναι κοκκινωπό και ελαστικό. Αν έχει διαφορετικό χρώμα ή κηλίδες και είναι βλεννώδες, σας συμβουλεύουμε να το αποφύγετε. Το ίδιο ισχύει και για τον κιμά.Οστρακοειδή:Θέλουν ιδιαίτερη προσοχή γιατί μπορούν να προκαλέσουν σοβαρή δηλητηρίαση. Διαλέξτε αυτά με κλειστό και γερό κέλυφος και χωρίς έντονη μυρωδιά.Ψάρια: Τα φρέσκα ψάρια έχουν ζωηρό χρώμα, γυαλιστερά μάτια και κόκκινα βράγχια. Αν σας μυρίζουν αμμωνία, έχουν θαμπό χρώμα και θολά μάτια, προσπεράστε τα.\nΗμερομηνία παραγωγής, συσκευασίας, ανάλωσης: Τι πρέπει να γνωρίζουμε όταν αγοράζουμε τρόφιμα; Reviewed by athinapoli on 29.1.18 Rating: 5


Αγρίεψαν οι «κύκνοι» - Metrosport.gr\nΑγρίεψαν οι «κύκνοι»\nΟ Νίκος Κουλιανός ασχολείται με το μεσοβδόμαδο κουπόνι και προτείνει μια τριάδα για να πάτε ταμείο\nMETROBET 30.01.2018 19:50\nΗ έλευση του Κάρλος Καρβαλιάλ λίγο πριν το φινάλε της προηγούμενης χρονιάς στη Σουόνσι, ήταν μια κίνηση, χωρίς μεγάλη σκέψη. Η ομάδα έψαχνε ένα ηλεκτροσόκ, μια τελευταία ζαριά, μήπως και σωθεί μια χρονιά που έμοιαζε χαμένη. Οι Ουαλοί ξαφνικά πάτησαν γκάζι, βρήκαν ρυθμό και μετρούν απανωτές επιτυχίες, που τους έβαλαν και πάλι στη μάχη της παραμονής με αξιώσεις.\nΗ τελευταία νίκη με την Λίβερπουλ μόνο τυχαία δεν ήταν και θεωρώ ότι με λίγη τύχη, μπορεί να δώσει συνέχεια και με την μπλαζέ Άρσεναλ. Οι Λονδρέζοι μπορεί να έρχονται από μεγάλη νίκη επί της Πάλας, ωστόσο η αλήθεια είναι ότι εκτός έδρας η εικόνα της προβληματίζει. Πάμε με την κόντρα και το 1Χ.\nΕνδιαφέρον στοιχηματικό υπάρχει και στο ζευγάρι της Χάντερσφιλντ με τη Λίβερπουλ. Βασικά ενδιαφέρον παρουσιάζουν όλα τα παιχνίδια της Λίβερπουλ, που έχει τρελάνει τους οπαδούς της τα τελευταία χρόνια. Απλά αναφέρομαι ότι μετά την μεγάλη νίκη επί της Σίτι, η ομάδα του Κλοπ, κατάφερε να χάσει από την ουραγό Σουόνσι στο πρωτάθλημα και να αποκλειστεί εντός έδρας στο κύπελλο από την προτελευταία Γουέστ Μπρομ!\nΠεριμένουμε να βγάλουν αντίδραση οι «κόκκινοι». Βασικό τους, όπλο αναμένεται να είναι και πάλι η επίθεση. Η Χάντερσφιλντ κι αυτή εντός έδρας, δε χαρίζεται, πρεσάρει και σκοράρει με μεγάλη ευκολία. Στοιχηματικά το over 3,5, έχει καλές τύχες και θα παιχτεί. Συνεχίζουμε τις βόλτες μας στα κύπελλα, καθώς σε Ιταλία και Γαλλία, η Γιουβέντους και η Παρί δοκιμάζονται σε δύο πραγματικά ζόρικες έδρες.\nΞεκινάμε από το Μπέργκαμο, όπου και φέτος η Αταλάντα κάνει μαγικά. Είναι ξεκάθαρο, ότι έχει δημιουργηθεί μια εξαιρετική ομάδα, που είναι σε θέση εντός έδρας να κερδίζει ακόμα και τους μεγάλους της Ιταλίας. Η Γιουβέντους έχει ξεκινήσει νωχελικά τη νέα σεζόν. Μπορεί να μην έχει απώλειες, ωστόσο ζορίζεται ιδιαίτερα να κερδίζει και σκοράρει με μεγάλη δυσκολία. Την περιμένει δύσκολο βράδυ και θεωρώ, ότι η Αταλάντα τουλάχιστον δε θα χάσει.\nΟι βόλτες μας θα κλείσουν στη Βρετάνη. Η σχεδόν ανίκητη Παρί θα πρέπει να καταβάλει μεγάλη προσπάθεια, αν θέλει να συνεχίζει και στους τρεις θεσμούς. Η Ρεν βλέπει το συγκεκριμένο παιχνίδι σαν τελικό. Μια νίκη – πρόκριση επί της Παρί μπορεί να σώσει μια ολόκληρη σεζόν. Η αλήθεια είναι ότι η Ρεν είναι περίεργο τρένο. Ικανή για όλα, ακόμα και για το θαύμα. Ωστόσο η Παρί την έχει πατήσει ήδη μια φορά σε έδρα μικρομεσαίας ομάδας από το Στρασβούργο. Λέτε να ξαναδούμε στραβή; Η απόδοση στην κόντρα δελεάζει. Θέλει καρδιά, όποιος τολμηρός μπορεί να ρισκάρει...\nΑΤΑΛΑΝΤΑ 1Χ – ΛΙΒΕΡΠΟΥΛ OVER 3,5 – ΣΟΥΟΝΣΙ 1Χ


Για την τραγική διαιτησία με τον Άγιαξ στην Ολλανδία, το αυριανό παιχνιδι με τη Σλόβαν στην Μπρατισλάβα και την επιστροφή του στην Τούμπα, μίλησε σε μέσο της πατρίδας του, ο ποδοσφαιριστής του ΠΑΟΚ, Μίροσλαβ Στοχ.\nΓια την αποχώρησή σου από τη Σλάβια Πράγας μετά από δυο πετυχημένες χρονιές:\n«Όταν ήρθα στη Σλάβια είπα πως σίγουρα θέλω να αγωνιστώ ξανά στο εξωτερικό. Συμφωνώ, πέρασα δύο υπέροχα χρόνια στην ομάδα και όταν ήρθε η πρόταση από την Θεσσαλονίκη, αποφάσισα να την δεχθώ. Είχα ήδη δουλέψει στον ΠΑΟΚ αλλά ήμουν εκεί όταν το κλαμπ βρισκόταν υπό άλλες συνθήκες από αυτές που είναι τώρα. Οι υποδομές και όχι μόνο έχουν κάνει σημαντικά βήματα ανάπτυξης και όλα μέτρησαν στην λήψη της απόφασής μου».\nΓια το τι έχει αλλάξει ο ΠΑΟΚ σε σχέση με πριν πέντε χρόνια που ήσουν στην ομάδα:\n«Για παράδειγμα, το αθλητικό κέντρο. Τίποτα δεν θυμίζει την εποχή που βρισκόμουν εγώ στην ομάδα. Τότε ήταν ένα μικρό τετράγωνο κτίριο με γυμναστήριο, αποδυτήρια και μια αίθουσα για μασάζ. Σήμερα στη θέση του βρίσκεται ένα υπερσύγχρονο, μεγάλο κέντρο. Ακόμη και αγωνιστικά η ομάδα άνθισε. Κέρδισε το νταμπλ, δεν έχασε κανένα παιχνίδι. Αυτοί ήταν οι λόγοι που με οδήγησαν στο να αποδεχθώ την πρόταση».\nΓια το γεγονός ότι ο ΠΑΟΚ έβαλε τέλος στην αυτοκρατορία του Ολυμπιακού στην Ελλάδα:\nΤο ελπίζω. Την τελευταία σεζόν ο ΠΑΟΚ ήταν ξεκάθαρα μπροστά από τους άλλους, αλλά ο Ολυμπιακός αντέδρασε και ενισχύθηκε σημαντικά πριν την έναρξη αυτής της σεζόν. Έδειξε την δύναμή του, άλλωστε, στα ματς με την Πλζεν. Ο Ολυμπιακός ήταν ξεκάθαρα καλύτερη ομάδα αλλά δεν χρειάζεται να ευνοούνται. Μόνο μέσα στον αγωνιστικό χώρο θα φανεί ποια είναι η καλύτερη ομάδα».\nΕίπες πως σε κάθε ζευγάρι ο καθένας έχει δικαίωμα να κερδίσει και το αν οι Έλληνες δεν το βλέπουν έτσι για τα ματς κόντρα στην Σλόβαν Μπρατισλάβας:\n«Δεν μπορώ να απαντήσω σε αυτό καθώς δεν μιλάω ελληνικά, δεν διαβάζω ελληνικές εφημερίδες και πως αντιμετωπίζουν την αναμέτρηση... Δεν το ξέρω. Νομίζω πως οι παίκτες του ΠΑΟΚ σέβονται τη δύναμη του αντιπάλου και παρά το γεγονός πως είμαστε φαβορί, τα πάντα κρίνονται στο γήπεδο».\nΓια το γεγονός ότι οι οπαδοί της Σλόβαν θα γεμίσουν αύριο το γήπεδο:\n«Από τότε που ήρθα ξανά στον ΠΑΟΚ έχω παίξει μόλις ένα παιχνίδι στην Τούμπα καθώς το πρωτάθλημα ξεκινά την Κυριακή. Μπορώ να σας πω βέβαια πως ήταν μια τρέλα. Αν και η Σλάβια Πράγας έχει τους καλύτερους οπαδούς στην Τσεχία, δεν συγκρίνεται το σκηνικό με αυτό της Ελλάδας. Εκεί δεν ακούς ούτε τι λες εσύ ο ίδιος. Ανυπομονώ για τα επόμενα εντός έδρας παιχνίδια. Μετά την κατάκτηση του νταμπλ, εξαντλήθηκαν όλα τα εισιτήρια διαρκείας, θα είναι μια εξαιρετική σεζόν. Το γήπεδο θα είναι πάντα γεμάτο, γενικώς μια... κόλαση».\nΓια τον ελάχιστο χρόνο συμμετοχής, αλλά και την απόφασή σου να επιστρέψεις στην Τούμπα:\nΓια το αν θα εκλπηρωθούν οι επιθυμίες των Σλοβάκων που θέλουν να σε δουν να αγωνίζεσαι:\n«Έτσι ελπίζω (σ.σ. γελάει). Ο προπονητής δεν μας ενημέρωσε ακόμη για την ενδεκάδα αλλά πιστεύω πως θα με δείτε στο γήπεδο».


«Πειρατεία» στο Λουδία! – Rowit\nΑναζητώντας την επόμενη περιπέτεια του, ο Πειρατής του Θερμαϊκού “ξεμπάρκαρε” στο Λουδία. Ο εμπνευστής του γνωστού καναλιού στο ΥοuTube, Πειρατολόγιο, που παρουσιάζει μια σειρά σύντομων ντοκιμαντέρ, βρέθηκε στις εγκαταστάσεις του Ναυτικού Ομίλου Γιαννιτσών.\nΣτην “απόβαση” του αυτή, ο αγαπητός σε όλους πειρατής παρακολούθησε μια προπόνηση των λιλιπούτειων πρωταθλητών του ΝΟΓ. Παράλληλα πραγματοποίησε μια εποικοδομητική συζήτηση με τον πρόεδρο του σωματείου Βασίλη Καφετζάκη.\nΤο δελτίο τύπου του ΝΟΓ:\n«Ο Λουδίας είναι ένας πανέμορφος τόπος που αξίζει να επισκεφθεί κανείς», δηλώνει εκστασιασμένος ο μοναδικός πειρατής στην Ελλάδα. Ο ρόλος του μπορεί να είναι βγαλμένος μέσα από παραμύθι, και να υπενθυμίζει σε όλους την άγρια εικόνα που έχει, ωστόσο ο δικός μας υποκριτής, δείχνει ότι μπορεί να αποστασιοποιηθεί από αυτήν την μορφή και να αλλάξει προσωπείο. Να γίνει ευαίσθητος και γαλήνιος, επηρεασμένος από τη μαγεία της φύσης, την κωπηλασία αλλά και την Ιστορία. «Είναι σημαντικός ο τόπος σας. Εδώ έγραψε η Πηνελόπη Δέλτα τα «Μυστικά του Βάλτου» και εδώ είναι το σημείο «Μηδέν», όπου η στάθμη του νερού βρίσκεται στο ίδιο επίπεδο με τη στάθμη της θάλασσας».\nΟ «πειρατής» με φουσκωτό σκάφος διέσχισε το ποτάμι και παρακολούθησε την προπόνηση των μικρών παιδιών. Και εκείνα, έκπληκτα έβλεπαν τα δακτυλίδια και τις πολύχρωμες μαντίλες που φορούσε. Έπειτα, εκείνος θαμπώθηκε από τα μετάλλια και τα κύπελλα των αθλητών και ως «κακός» σκεφτόταν να τα πάρει για λάφυρα, αλλά μέσα του πάντα υπερίσχυε ο καλός «πειρατής», ο πειρατής του σήμερα. «Ας φέρουν οι γονείς τα παιδιά τους να ζήσουν έστω και για λίγο εδώ, να αντιληφθούν τι σημαίνει ομόνοια, συνεργασία, ομαδικότητα, αλληλεγγύη».\nΤα τηλεοπτικά γυρίσματα του Πειρατολογίου έγιναν στις εγκαταστάσεις του Ναυτικού Ομίλου Γιαννιτσών. Εκεί ο «πειρατής» ξαφνιάστηκε, όχι μόνο όταν αντίκρισε περίπου δεκαπέντε από τα σαράντα παιδιά της ομάδας να κωπηλατούν στο νερό, αλλά και όταν ο Πρόεδρος του Ομίλου Βασίλης Καφετζάκης απαριθμούσε τις παγκόσμιες και πανελλήνιες διακρίσεις των αθλητών του ομίλου στα 41 χρόνια της αθλητικής του πορείας. «Θέλουμε να αναδείξουμε την περιοχή μας και να ευαισθητοποιήσουμε το κόσμο. Δεν λέμε μεγάλα λόγια για τους στόχους μας. Δουλεύουμε όμως με φιλότιμο και μεράκι» του είπε.\nΤο Πειρατολόγιο είναι ένα κανάλι στο ΥοuTube με μεγάλη απήχηση στο διαδικτυακό κοινό καθώς μεταφράζεται και στην αγγλική γλώσσα. Ο «πειρατής» κατάγεται από το Νησί Ημαθίας και είναι το πιο πολυφωτογραφημένο πρόσωπο στη παραλιακή της Θεσσαλονίκης, αποκαλείται μάλιστα, ο Πειρατής του Θερμαϊκού!


Στον τοίχο … στήνει τον Τσακλόγλου ο ΣΥΡΙΖΑ-ΠΣ για τις διπλές συντάξεις σε αιρετούς\nΕξηγήσεις για την εγκύκλιο του υφυπουργού Εργασίας και Κοινωνικών Υποθέσεων Π. Τσακλόγλου, που δημοσιεύθηκε παραμονές του Πάσχα και δίνει τη δυνατότητα σε μία ευρεία κατηγορία αιρετών να λαμβάνει διπλή σύνταξη, ζητούν, με ερώτηση που κατέθεσαν προς τους υπουργούς Εργασίας & Κοινωνικών Υποθέσεων και Εσωτερικών 49 βουλευτές του ΣΥΡΙΖΑ-Προοδευτική Συμμαχία με πρωτοβουλία της Μαριλίζας Ξενογιαννακοπούλου, του Κώστα Ζαχαριάδη, του Μίλτου Χατζηγιαννάκη και της Θεανώς Φωτίου.\nΟι βουλευτές τονίζουν ότι η επίμαχη εγκύκλιος θέτει σοβαρά νομικά, πολιτικά και κοινωνικά ζητήματα. «Καταρχάς για τις προτεραιότητες, τις επιδιώξεις και τις μεθοδεύσεις της κυβέρνησης Μητσοτάκη που κατήργησε τη 13η σύνταξη, παρέδωσε την επικουρική ασφάλιση στα ιδιωτικά συμφέροντα και με τη “χριστουγεννιάτικη” εγκύκλιο Τσακλόγλου έπληξε τις χήρες και τους αναπήρους» σημειώνουν. «Η κυβέρνηση προχώρησε στην έκδοση αυτής της εγκυκλίου την ώρα που 85.000 συνταξιούχοι μάταια περιμένουν να λάβουν την προσαύξηση που δικαιούνται λόγω παράλληλης ασφάλισης, ενώ οι συνταξιούχοι των 600 και 1 ευρώ δεν πήραν την επιταγή του Πάσχα, ενώ άλλοι 675.000 από τους 2.500.000 συνταξιούχους έλαβαν μόλις 200 ευρώ, 50 ευρώ λιγότερα από τα Χριστούγεννα» συμπληρώνουν.\nΠαράλληλα, αναφέρουν ότι η εγκύκλιος βασίζεται σε αυθαίρετη ερμηνεία γνωμοδότησης του Νομικού Συμβουλίου του Κράτους περί επαναχορήγησης σύνταξης στον Πρόεδρο της Δημοκρατίας, που δεν αναφέρεται στους αιρετούς.\nΈτσι, οι 49 βουλευτές του ΣΥΡΙΖΑ-ΠΣ ρωτούν τους συναρμόδιους υπουργούς σε ποια διάταξη νόμου βασίζεται η εγκύκλιος και γιατί δεν επέλεξε η κυβέρνηση για λόγους νομιμότητας και διαφάνειας να φέρει τροπολογία στη Βουλή. Ζητούν επίσης να πληροφορηθούν πόσους δικαιούχους αφορά και ποιο είναι το δημοσιονομικό κόστος αυτής της πρόβλεψης.\nΜε εγκύκλιο του Υφυπουργού Εργασίας και Κοινωνικών Υποθέσεων κ. Π. Τσακλόγλου, που δημοσιεύθηκε παραμονές του Πάσχα, δίνεται η δυνατότητα σε μία ευρεία κατηγορία αιρετών να λαμβάνουν διπλή σύνταξη!\nΗ εγκύκλιος αυτή θέτει σοβαρά νομικά, πολιτικά και κοινωνικά ζητήματα. Καταρχάς για τις προτεραιότητες, τις επιδιώξεις και τις μεθοδεύσεις της κυβέρνησης Μητσοτάκη που κατήργησε τη 13η σύνταξη, παρέδωσε την επικουρική ασφάλιση στα ιδιωτικά συμφέροντα και με τη «χριστουγεννιάτικη» εγκύκλιο Τσακλόγλου έπληξε τις χήρες και τους αναπήρους. Η κυβέρνηση προχώρησε στην έκδοση αυτής της εγκυκλίου την ώρα που 85.000 συνταξιούχοι μάταια περιμένουν να λάβουν την προσαύξηση που δικαιούνται λόγω παράλληλης ασφάλισης, ενώ οι συνταξιούχοι των 600 και 1 ευρώ δεν πήραν την επιταγή του Πάσχα, ενώ άλλοι 675.000 από τους 2.500.000 συνταξιούχους έλαβαν μόλις 200 ευρώ, 50 ευρώ λιγότερα από τα Χριστούγεννα.\nΣτην εγκύκλιο χρησιμοποιείται ως επιχείρημα η γνωμοδότηση του Νομικού Συμβουλίου του Κράτους (ΝΣΚ 233/2017) περί επαναχορήγησης σύνταξης στον Πρόεδρο της Δημοκρατίας. Η συγκεκριμένη όμως γνωμοδότηση είναι άσχετη με το ζήτημα των αιρετών και πουθενά δεν αναφέρεται σε αυτούς. Όπως ανέδειξε το Ενιαίο Δίκτυο Συνταξιούχων, πρόκειται για αυθαίρετη ερμηνεία, που δεν βασίζεται σε ρητή διάταξη νόμου, στην οποία φαίνεται ότι ήταν αντίθετες οι εισηγήσεις των υπηρεσιακών παραγόντων του Υπουργείου Εργασίας.\n1. Σε ποια διάταξη νόμου βασίζεται η επίμαχη εγκύκλιος; Γιατί δεν επέλεξε η κυβέρνηση για λόγους νομιμότητας και διαφάνειας να φέρει τροπολογία στη Βουλή;\n2. Γιατί, ενώ στην εγκύκλιο (σελ. 17) αναφέρεται ρητά ότι «Δεν αποτελεί κανόνα που απαγορεύει την αξιοποίηση χρόνου ασφάλισης η παρ. 8 του άρθρου 58 του Π.Δ. 169/2007» και τονίζεται ότι η εν λόγω «επίμαχη» παράγραφος δεν επέτρεπε την καταβολή δεύτερης σύνταξης από το δημόσιο ταμείο, τώρα η ανωτέρω διάταξη δεν εμποδίζει την αξιοποίηση χρόνου ασφάλισης εντός του e-ΕΦΚΑ;\n3. Σε πόσους δικαιούχους αφορά και ποιο το δημοσιονομικό κόστος αυτής της πρόβλεψης;\n4. Δίνεται η δυνατότητα δεύτερης σύνταξης αναδρομικά για αιτήματα που έχουν υποβληθεί εδώ και μια 5ετία και δεν έχουν ακόμα απαντηθεί;\n5. Δίδεται η δυνατότητα σε όσους απορρίφθηκε στο παρελθόν η αίτησή τους να την υποβάλουν εκ νέου;\n6. Ποια ήταν η γνώμη των υπηρεσιακών παραγόντων του Υπουργείου Εργασίας για την επίμαχη εγκύκλιο;\nΤο πρόβλημα δεν είναι το γατί. Είναι οι «μαύρες γάτες» της κυβέρνησης που οδηγούν τη ΝΔ στον όλεθρο…


22 Οκτωβρίου 2019 - STILIDANEWS.GR\nΔημοσιεύθηκε από stilidanewsστις 22 Οκτωβρίου 2019 στο Επικαιρότητα 0 σχόλια\nΤο Joker είναι μια πάρα πολύ καλή ταινία. Μια ταινία καθρέφτης της εποχής μας. Για τις κοινωνικές ανισότητες, για τον θεσμοθετημένο ρατσισμό στους ψυχικά πάσχοντες και για άλλα. Είναι ασφαλώς κι ένα πολύ ενδιαφέρον origin του Joker ή τουλάχιστον μία ενδιαφέρουσα εκδοχή του χαρακτήρα. Αν κι η ταινία δεν συμπεριλαμβάνεται στην επίσημη σειρά του υπερηρωικού, κινηματογραφικού κύκλου της Warner Bros και της DC. Συνέχεια ανάγνωσης “Η λογοκρισία εναντίον του Joker και η επικαιρότητα των εξεγέρσεων” →\nΔημοσιεύθηκε από stilidanewsστις 22 Οκτωβρίου 2019 στο Αγροτικά 0 σχόλια\nΣυνέχεια ανάγνωσης “ΥΠΟΜΝΗΜΑ – Του Αγροτικού Συλλόγου Πελασγίας ‘Ο ΠΕΛΑΣΓΟΣ’ “ →


ΠΑΟΚ: Επιστροφή Μαντούρο με Λεβαδειακό - Onsports.gr\nOnsports Team\t02 Μαίου 2015, 20:05\nΠΑΟΚ: Επιστροφή Μαντούρο με Λεβαδειακό\nΠερισσότερες λύσεις έχει στη διάθεσή του ο Γιώργος Γεωργιάδης ενόψει του αγώνα του ΠΑΟΚ με τον Λεβαδειακό για την 33η αγωνιστική.\nΟι Δημήτρης Παπαδόπουλος και Ράζβαν Ρατς εξέτισαν την ποινή τους και επιστρέφουν στη δράση, ενώ και ο Χέντβιγκες Μαντούρο συμμετέχει για πρώτη φορά στην αποστολή μετά τον τραυματισμό του.\nΑντίθετα, ο Στέφανος Αθανασιάδης και ο Μιγκέλ Βίτορ που δεν υπολογίζονται λόγω τιμωρίας ακολούθησαν ειδικό πρόγραμμα με μπάλα υπό τις οδηγίες του γυμναστή Δημήτρη Δανιηλίδη. Ο Δημήτρης Σαλπιγγίδης έκανε ενδυνάμωση στο γυμναστήριο.\nΣτην τελευταία προπόνηση του «Δικεφάλου του Βορρά», οι παίκτες δούλεψαν στον τομέα της τακτικής που θα εφαρμόσουν κόντρα στην ομάδα της Βοιωτίας. Το τελευταίο κομμάτι του προγράμματος ήταν αφιερωμένο στην εκτέλεση και την αντιμετώπιση των στημένων φάσεων.\nΣτην αποστολή του ΠΑΟΚ συμμετέχουν οι: Ιτάνζ, Γλύκος, Ρατς, Κίτσιου, Κωνσταντινίδης, Κόστα, Τζαβέλλας, Πούγγουρας, Κάτσε, Τζιόλης, Νομπόα, Μαντούρο, Γκολάσα, Σαββίδης, Μακ, Πόζογλου, Παπαδόπουλος, Περέιρα και Κουλούρης.\n10 λεπτά πριν Πανιώνιος: Ανακοίνωσε και Τσιμπόκα\n39 λεπτά πριν ΟΠΕΚΑ: Ποια επιδόματα θα καταβληθούν στις 30 Ιουνίου


HJCAM - Ιατρική Ζώων Συντροφιάς - Λίστα Συνεδρίων\nΗ λίστα των κτηνιατρικών επιστημονικών εκδηλώσεων που πραγματοποιήθηκαν μέσα στους πρώτους πέντε μήνες του 2013 είναι μακροσκελής. Ανάμεσα σε αυτές τις εκδηλώσεις ξεχωρίζουν μεγάλα κτηνιατρικά συνέδρια όπως το 4ο Forum της Ελληνικής Εταιρείας Κτηνιατρικής Ζώων Συντροφιάς, εκδηλώσεις που διοργανώθηκαν από συλλόγους φοιτητών Κτηνιατρικής, όπως αυτές που διοργανώθηκαν από την IVSA (International Veterinary Students’ Association), αλλά και εκδηλώσεις που αφορούσαν σημαντικά θέματα της επιστημονικής επικαιρότητας, όπως εκείνες που διοργανώθηκαν από τον Πανελλήνιο Κτηνιατρικό Σύλλογο- παράρτημα Βορείου Ελλάδος ή την Επιτροπή Έρευνας και Δεοντολογίας της Κτηνιατρικής Σχολής του Αριστοτελείου Πανεπιστημίου Θεσσαλονίκης και πραγματεύονταν την επανεμφάνιση της λύσσας. Ακολουθεί μια συνοπτική αναφορά στις σημαντικότε- ρες από αυτές τις εκδηλώσεις που πραγματοποιήθηκαν υπό την αιγίδα σημαντικών κτηνιατρικών φορέων μέσα στους πρώτους μήνες του 2013.\n1. Ημερίδα του Πανελλήνιου Κτηνιατρικού Συλλόγου - παραρτήματος Βορείου Ελλάδος σε συνεργασία με τη Διεύθυνση Κτηνιατρικής της Περιφέρειας Κεντρικής Μακεδονίας «Η επανεμφάνιση της λύσσας. Σύγχρονη αντιμετώπιση.»\n20 Ιανουαρίου 2013, Mediterranean Palace,Θεσσαλονίκη\n2. Διημερίδα Οφθαλμολογίας ΕΛ.Ε.Κ.Ζ.Σ.\n9-10 Φεβρουαρίου 2013, Akali Hotel, Χανιά\n3. Επιστημονική εκδήλωση του Παραρτήματος Θεσσαλονίκης της Παγκόσμιας Οργάνωσης Φοιτητών Κτηνιατρικής (I.V.S.A.) με θέμα τη λύσσα.\n25 Φεβρουαρίου 2013, Κλινικές Κτηνιατρικής Σχολής Α.Π.Θ.\n4. 4ο Forum Κτηνιατρικής Ζώων Συντροφιάς (ΕΛ.Ε.Κ.Ζ.Σ.)\nΤο 4ο Forum της ΕΛ.Ε.Κ.Ζ.Σ. πραγματοποιήθηκε στη Θεσσαλονίκη το τριήμερο 1-3 Μαρτίου 2013. Το Συνέδριο έλαβε χώρα στις 2-3 Μαρτίου 2013 στο Ξενοδοχείο ΜΕΤ.\nΠροσυνεδριακά διοργανώθηκαν 2 σεμινάρια στις 1 Μαρτίου 2013 στην Κλινική Ζώων Συντροφιάς της Κτηνιατρικής Σχολής ΑΠΘ με αντικείμενα:\nΤεχνικές τοπικής αναισθησίας\nΑκτινολογία κοιλιάς – θώρακα\n5. Ομιλία με θέμα: «Η λύσσα στην Ελλάδα» της Επιτροπής Έρευνας και Δεοντολογίας της Κτηνιατρικής Σχολής του Α.Π.Θ. και του Συλλόγου Κτηνιάτρων Μικρών Ζώων Μακεδονίας-Θράκης (Σ.Κ.Μ.Ζ.Μ.-Θ.)\n6 Μαρτίου 2013, Κτηνιατρική Σχολή Α.Π.Θ.\n6. 38th Annual World Small Animal Veterinary Association Congress (WSAVA)\nMarch 2013, Auckland, New Zealand.\n7. Ημερίδα της Φιλοζωικής Μ.Κ.Ο. «Νοιάζομαι» υπό την αιγίδα του Δήμου Θεσσαλονίκης με θέμα: «Λύσσα. Είναι όντως τόσο επικίνδυνη;»\n31 Μαρτίου 2013, Δημαρχιακό Μέγαρο Θεσσαλονίκης\n8. Επιστημονική εκδήλωση του Εργαστηρίου Παρασιτολογίας και Παρασιτικών Νοσημάτων της Κτηνιατρικής Σχολής του Α.Π.Θ. σε συνεργασία με το Παράρτημα Θεσσαλονίκης της Παγκόσμιας Οργάνωσης Φοιτητών Κτηνιατρικής (I.V.S.A.) με θέμα: «Η διάγνωση των παρασιτώσεων των ζώων συντροφιάς στο ιατρείο»\n1 Απριλίου 2013, Κτηνιατρική Σχολή Α.Π.Θ.\n9. Διημερίδα Οφθαλμολογίας ΕΛ.Ε.Κ.Ζ.Σ.\n6-7 Απριλίου 2013, Τρίπολη\n10. Επιστημονική εκδήλωση του Παραρτήματος Θεσσαλονίκης της Παγκόσμιας Οργάνωσης Φοιτητών Κτηνιατρικής (I.V.S.A.) με θέμα: «Κτηνιατρική προσέγγιση του κουνελιού ως ζώο συντροφιάς»\n8 Απριλίου 2013, Κλινικές Κτηνιατρικής ΣχολήςΑ.Π.Θ.\n11. Επιστημονική εκδήλωση του Παραρτήματος Θεσσαλονίκης της Παγκόσμιας Οργάνωσης Φοιτητών Κτηνιατρικής (I.V.S.A.) σε συνεργασία με την Hellenic Students’ International Committee με θέμα τις ζωοανθρωπονόσους.\n13 Απριλίου 2013, Αμφιθέατρο Εξωτερικών Ιατρείων ΑΧΕΠΑ\n12. XVIth International Congress, International Society for Animal Hygiene (ISAH) «Animal Hygiene, Health and Welfare as Corner Stones of Sustainable Animal Production»\n5-9 May 2013, Nanjing, China.\n13. International Conference on Diseases of Zoo and Wild Animals (Leibniz Institute for Zoo and Wildlife Research, European Association of Zoo and Wildlife Veterinarians and Tiergarten Schö nbrunn)\n8 - 11 May 2013, Vienna, Austria\nΠολλά συνέδρια και επιστημονικές εκδηλώσεις έχουν προγραμματιστεί να διεξαχθούν τόσο στην Ελλάδα όσο και στο εξωτερικό και μέσα στους επόμενους μήνες του 2013. Ακολουθούν χρήσιμες πληροφορίες για επιλεγμένες εκδηλώσεις κτηνιατρικού ενδιαφέροντος που θα πραγματοποιηθούν αυτήν την χρονική περίοδο.\n1. 31st World Veterinary Congress, World Veterinary Association (WVA)\n2. Ημερίδα Εσωτερικής Παθολογίας Ίππου ΕΛ.Ε.Κ.Ζ.Σ.\n3. 10ο Πανελλήνιο Συνέδριο Κτηνιατρικής Ζώων Συντροφιάς (Ε.Κ.Ε.)\n1-3 Νοεμβρίου 2013, Αθήνα\n4. 2013 European Companion Animal Veterinary Congress, 19th FECAVA EuroCongress\n2-5 October 2013, Dublin, Ireland\n5. Διημερίδα Οφθαλμολογίας ΕΛ.Ε.Κ.Ζ.Σ.\n6. Ημερίδα: «Πρότυπα διασφάλισης της ασφάλειας των τροφίμων στην τροφική αλυσίδα» του Κλάδου Κτηνιάτρων Δημόσιας Υγείας της Ε.Κ.Ε.


Hungry Girl in Athens: Ο "φλεγόμενος" Βάτος....\nStoup 2 June 2014 at 20:57\nΑυτή η βαλίτσα έπρεπε να αδειάσει. Είχε έρθει η ώρα της καιρό τώρα πια!\nΓέμισε την με καινούρια πράγματα και τακτοποίησέ τα όμορφα και ωραία :)\nΚαι εγώ θα σου πάρω και μια καινούρια εν καιρώ... ;)\nMatina P. 13 June 2014 at 09:22\nΑρκεί να είναι ροζ, Στουπ! <3\nSofia paraligo 3 June 2014 at 21:02\nΤου χιούμορ είναι ένδειξη ευφυίας ή παντελούς έλλειψης της ενίοτε. Παρεξηγημένη έννοια και δη στην χώρα μας οπού κατά τα φαινόμενα έχουν παρεξηγηθεί πολλά πράγματα. Μασάν ορέ τα παλικάρια? Δεν μασάνε Ματίνα μου και πολύ γουστάρω που την αδειάζουμε παρέα τη βαλίτσα γιατί τα μπαγάζια αδειάζουν ευκολότερα με πολλά χέρια. Super το ψαράκι και επιτέλους ένα πιάτο να φάς χωρίς ενοχές!\nMatina P. 13 June 2014 at 09:29\nΠολύ εύστοχο αυτό που είπες περί ευφυίας ή παντελούς έλλειψης αυτής όσον αφορά το χιούμορ Σοφία μου :) Πάει η βαλίτσα πια, άδειασε και ελάφρυνε και πάω ανάλαφρη και χαλαρή! Και σ'αυτό βοήθησαν πολλά extra χέρια, και τα δικά σας από το blog και από την τρισδιάστατη πραγματικότητα! Ένα μεγάλο ευχαριστώ και πολλά φιλιά <3\nΈχω πολύ catch up να κάνω στα blog σας, ελπίζω να τα καταφέρω μέσα στο σ/κ να τα διαβάσω όλα! :)\nEleana-My Home My Memories 4 June 2014 at 01:20\nΚυρία κυρία!!! έχω άγνωστη λέξη... Πράγμα βέβαια περιέργο για μένα ότα πρόκειται για φαί αλλά υποσχομαι να μη ξανασυμβεί.\nΤι είναι ο βάτος????????????\nΚαι 2ον που έχεις εξαφανιστεί εσύ??? Σε κατάπιε η κουζίνα!!! :))\nMatina P. 13 June 2014 at 09:34\nΓλυκιά μου! Μια μαύρη τρύπα πήγε να με καταπιεί όχι η κουζίνα αλλά βγήκα σώα στην παράταση τελικά! ;) Σε έχω σκεφτεί πολλές φορές τις τελευταίες βδομάδες όλο θέλω να σου στείλω mail και όλο το mail βγαίνει μεγάλο και δεν τελειώνει! Χίλια συγγνώμη για την εξαφάνιση, έχω να κάνω τρελό catch up στο μy home my memories αλλά τώρα που έβαλα σειρά στα πράγματα, είναι προτεραιότητα! Πρώτα να σου στείλω mail και μετά να δω τί έχεις φτιάξει ο τελευταίο καιρό η χρυσοχέρα! <3\nEleana-My Home My Memories 13 June 2014 at 19:27\nΤελικά να υποθέσω από το σχόλιο της Σοφίας πως ο βάτος είναι ψάρι?? Αυτά είναι....άμα γίνεται κανείς διάσημος ξεχνάει χαχαχαχαχαχαχα!!!!! :p


«Ζω σ' ένα υγειές περιβάλλον»\nΑρχική Γραφείο Τύπου Ειδήσεις "Προσκήνιο" Αρχείο Ειδήσεων «Ζω σ' ένα υγειές περιβάλλον»\nΗ κα Ειρήνη Καλογερά ζει στη Φιλοθέη και φέτος της απονεμήθηκε τιμητική πλακέτα ως η μακροβιότερος κάτοικος του Δήμου μας.\nΟ Υπεύθυνος Γραφείου Δημάρχου, κ. Δημήτρης Γαλάνης την επισκέφτηκε στο σπίτι της για να της παραδώσει την τιμητική πλακέτα που της απένειμε ο Δήμος στο πλαίσιο της ετήσιας κοπής της πίτας.\nΗ συνέντευξη που ακολουθεί δημοσιεύτηκε στην περιοδική έκδοση του Δήμου «Παράθυρο».\n«Συνάντησα μια ξεχωριστή κυρία, σεβάσμια, φιλική, η οποία διανύει σήμερα το 109ο έτος της ηλικίας της έχοντας πλήρη πνευματική διαύγεια. Μας υποδέχθηκε παρουσία των ανιψιών της Πολυξένης και Κώστα Κουλαλόγλου. Είχα την χαρά να καθίσω δίπλα της και να συζητήσω μαζί της αρκετή ώρα.\nΑπό την αρχή της συνάντησης μας με κέρδισε με τον προσφιλή της χαρακτήρα, τη διάθεση για ζωή και τη φιλομάθεια της. Η ηρεμία της και η διάθεσή της να μάθει πράγματα για μένα μου δείξανε μια ζεστή προσωπικότητα και καθόλου εγωκεντρική. Με ξάφνιασε ευχάριστα που δεν μου παραπονέθηκε καθόλου για προβλήματα υγείας και για το πέρασμα του χρόνου.\nΜου ανέφερε ότι έχει δύο γιούς, πέντε εγγόνια και ένα δισέγγονο, οι οποίοι όλοι ζουν στην Αμερική. Η ίδια όμως προτιμάει να ζει στη Φιλοθέη και να πηγαίνει τα καλοκαίρια στο νησί που γεννήθηκε, στις Σπέτσες. Μου είπε ότι αλληλογραφεί συχνά με τα εγγόνια της και με εξέπληξε δείχνοντας μου ένα γράμμα της. Ο γραφικός της χαρακτήρας ήταν σταθερός και τα γράμματα στρογγυλά και πεντακάθαρα ! Κατάλαβα αμέσως ότι είχα απέναντι μου ένα άτομο ψυχικά ήρεμο, συγκεντρωμένο και με την πάροδο της κουβέντας με ποικίλα ενδιαφέροντα.\nΣτο ερώτημα μου ποιό είναι το μυστικό της μακροζωίας της μου απάντησε «Ζω σε ένα υγειές περιβάλλον στη Φιλοθέη!».\nΑς δούμε όμως λίγα πράγματα για τη ζωή της :\nΗ κυρία Ειρήνη Καλογερά γεννήθηκε στις Σπέτσες τον Σεπτέμβριο του 1908. Κόρη του ζεύγους Ανάργυρου Τσαπέλα και Μαρίνας Παρασκευά. Μεγάλωσε στις Σπέτσες όπου και τελείωσε το Δημοτικό σχολείο.\nΤο 1920 εγκαταστάθηκε με την οικογένειά της στον Πειραιά. Εκεί τελείωσε το Γυμνάσιο και στη συνέχεια φοίτησε για τρία χρόνια στο Διδασκαλείο της Ραλλείου Ακαδημίας, απ' όπου αποφοίτησε ως δασκάλα. Από το 1927 έως το 1933 δίδαξε σε ιδιωτικά εκπαιδευτήρια στον Πειραιά.\nΣτη συνέχεια, αφού διορίστηκε δασκάλα, δίδαξε μέχρι το 1938 στα δημοτικά σχολεία του Βαρικού Καστοριάς και Βέλου Κορινθίας.\nΤο 1944 παντρεύτηκε στον Πειραιά τον Ιωάννη Π. Καλογερά, επίσης από τις Σπέτσες. Ζήσανε μαζί 52 χρόνια και αποκτήσανε δύο γιούς. Ήρθε με την οικογένειά της στη Φιλοθέη το 1949.\nΤο Σεπτέμβριο του 2006, σε ηλικία 98 ετών, αγανακτισμένη από μια πολυήμερη απεργία των εκπαιδευτικών, έστειλε επιστολή στην εφημερίδα ΚΑΘΗΜΕΡΙΝΗ, η οποία δημοσιεύθηκε στην στήλη «Σημειωματάριο» της δημοσιογράφου κ. Ελένης Μπίστικα. Το κείμενο της επιστολής (το οποίο διάβασε στις 5.10.16 στη Βουλή, ο τότε βουλευτής Κων/νος Τασούλας) έχει ως εξής:\n«Υπηρέτησα και εγώ δασκάλα στα προπολεμικά χρόνια και το 1934 διορίστηκα στο χωριό Βαρικό Καστοριάς. Μικρό χωριό με κατοίκους βουλγαρόφωνους τότε. Παρά το ότι διάγω το 98ο έτος της ηλικίας μου θυμάμαι καθαρά τη ζωή μου εκεί. Έμενα σ ένα σπιτάκι χωρίς ηλεκτρικό και από τα παραθυρόφυλλά του έμπαιναν χιόνια. Ανέλαβα την πρώτη τάξη του Δημοτικού και ο αριθμός των μαθητών ανήρχετο στους 98. Οι περισσότεροι δεν μιλούσαν ελληνικά.\nΔύσκολη δουλειά και πολυσχιδής. Η αγάπη και η αφοσίωση μας στο επάγγελμα και γενικά στην πατρίδα μας, είχε άριστο αποτέλεσμα. Μέσα στο σχολικό χρόνο τα παιδάκια μιλούσαν ελληνικά και ήταν έτοιμα για την Β’ τάξη. Εκτός αυτού, τις ελεύθερες ώρες διδάσκαμε τους νέους, εκτός του σχολείου, ελληνικούς χορούς, ιστορία, τραγούδια, για τον εξελληνισμό τους. Θυμάμαι ακόμα ότι κάθε Κυριακή εκ περιτροπής εξηγούσαμε το Ευαγγέλιο στην Εκκλησία. Αυτήν την εργασία κάναμε οι δάσκαλοι τότε, αγόγγυστα και αθόρυβα, μη εξαιρουμένου του Σαββάτου.»\nΚαι η κ. Μπίστικα συμπλήρωσε: «Η ίδια δασκάλα τότε, όντας νεαρή και επειδή είχε πρόσφατα πεθάνει ο πατέρας της, πήρε μαζί της τη μητέρα της και ζούσαν και οι δύο τους με τον ίδιο μισθό, σε δραχμές τότε, λίγες και πολύτιμες. Δεν της πέρασε ούτε στιγμή από το μυαλό να μην πάει εκεί που τη διόρισαν. Γιατί ο δάσκαλος, ο πραγματικός, γεννιέται ταγμένος γι’ αυτήν την υπεύθυνη δουλειά που επέλεξε. Δεν γίνεται δάσκαλος επειδή σπούδασε, διορίστηκε στο δημόσιο και περιμένει να λύσει το πρόβλημα της ζωής του, απαιτώντας, χωρίς να λογαριάζει τα ελεύθερα Σαββατοκύριακα, τις ελεύθερες ώρες, τις διακοπές, τις γιορτές – ελεύθερο χρόνο που κανένας εργαζόμενος στον ιδιωτικό τομέα δεν ονειρεύτηκε».\nΤο 2009 σε ηλικία 101 ετών έστειλε μια ακόμη επιστολή στην εφημερίδα ΚΑΘΗΜΕΡΙΝΗ, με θέμα την εκλογική ψήφο των Ελλήνων ομογενών του εξωτερικού. Η επιστολή της αυτή δημοσιεύθηκε στην εφημερίδα στις 12/5/2009.\nΈφυγα από την οικία της κυρίας Ειρηνης Καλογερά μετά από δυό ώρες. Μέ την Αξιοπρέπεια της, τη Διαύγεια Σκέψης της και τη Θέληση της για ζωή με γέμισε με αισιοδοξία και σεβασμό για την αστείρευτη δύναμή Της.\nΠηγή ενημέρωσης : Άρθρο του Υπεύθυνου Γραφείου Δημάρχου, κ. Δημήτρη Γαλάνη, που δημοσιεύτηκε στο Παράθυρο Απριλίου.


Τα Χριστούγεννα έρχονται... τη λάμψη την παίρνουμε από τα παιδιά μας! - elamazi.gr\nαπό giorgos 21/11/2013, 2:02 μμ 319 Views 3 Comments\nΤελικά όλα μέσα στο μυαλό μας είναι…\nΤο ξέρουμε κατά βάθος αλλά πολλές φορές ξεχνιόμαστε…\nΧθες λοιπόν βρεθήκαμε στο Παίξε Γέλασε για να βοηθήσουμε στο στόλισμα του δέντρου. Πολλά παιδάκια και όλα με ίδιο χαμόγελο και ανυπομονησία να βάλουν ένα στολιδάκι στο ψηλό δέντρο!\nΚαι μετά το στόλισμα με μαγικά ραβδάκια όλα τους στα χέρια “άναψαν” τα φωτάκια στο δέντρο… και άστραψαν όλα τα προσωπάκια μικρών και μεγάλων.\nΚαι μετά τραγουδώντας τα αγαπημένα τρίγωνα κάλαντα, ήρθε και ο χορός! Αυθόρμητος με ζωντάνια και πραγματική λάμψη.\nΧαιρόμασταν που βλέπαμε τα παιδιά μας να χορεύουν και να τραγουδούν με περίσσια ζωντάνια λες και δεν είχαν ξυπνήσει από νωρίς το πρωί … αλλά και άλλες μαμάδες με μικρά παιδάκια αγκαλιά. Υπήρχε φως, λάμψη και ευτυχία!\nΕμείς πήραμε την πρώτη δόση από Χριστούγεννα…. ας πάρουμε λάμψη λοιπόν από το χαμόγελο των παιδιών μας που είναι καθημερινό, πηγαίο και αληθινό!!!\n21/11/2013 at 2:49 μμ\nΚαλησπέρα. Και εμείς για να αλλάξουμε λίγο το κλίμα και να το κάνουμε πιο χαρούμενο, στολίσαμε το Σάββατο το δέντρο μας και το σπίτι με διάφορα χριστουγεννιάτικα στολίδια και λαμπάκια. Τί ωραία που είναι!!!!!\n25/11/2013 at 3:19 μμ\nΚΑΛΕΣ ΓΙΟΡΤΕΣ.ΕΜΕΙΣ ΤΟ ΣΑΒΒΑΤΟ ΤΟ ΑΠΟΓΕΥΜΑ ΦΤΙΑΞΑΜΕ ΚΟΥΛΟΥΡΑΚΙΑ ΣΕ ΣΧΗΜΑΤΑ ΧΡΙΣΤΟΥΓΕΝΝΙΑΤΙΚΑ ΚΑΙ ΤΑ ΖΩΓΡΑΦΙΣΑΜΕ ΜΕ ΓΛΑΣΣΟ ΧΡΩΜΑΤΙΣΤΟ.ΠΕΡΑΣΑΜΕ ΤΕΛΕΙΑ ΕΙΔΙΚΑ Ο ΓΙΑΝΝΗΣ.ΤΗΝ ΚΥΡΙΑΚΗ ΣΤΟΛΙΣΑΜΕ ΚΑΙ ΕΜΕΙΣ ΤΟ ΔΕΝΤΡΟ ΜΕ ΧΡΙΣΤΟΥΓΕΝΝΙΑΤΙΚΑ ΤΡΑΓΟΥΔΑΚΙΑ ΚΑΙ ΓΙΟΡΤΙΝΗ ΑΤΜΟΣΦΑΙΡΑ.ΕΙΧΕ ΚΑΙ ΤΟΝ ΚΑΤΑΛΛΗΛΟ ΚΑΙΡΟ.\nΒΛΕΠΩ ΟΤΙ Ο ΚΟΣΜΟΣ ΧΡΕΙΑΖΕΤΕ ΜΙΑ ΓΙΟΡΤΙΝΗ ΔΙΑΘΕΣΗ ΑΠΟ ΝΩΡΙΣ ΦΕΤΟΣ.\n26/11/2013 at 8:53 πμ\nΚαι τα μικρά μου ανυπομονούν να στολίσουμε. Ήδη βλέπουν τα χριστουγεννιάτικα στα μαγαζιά και κάθε φορά με ρωτάνε… «εμείς μαμά, πότε θα στολίσουμε?».\nΚαλά να είμαστε λοιπόν θα στολίσουμε το πρώτο Σαβ/κο του Δεκέμβρη.\nΣυνέντευξη με τον Δημήτρη Κικλή, μουσικό και ηθοποιό στην παιδική παράσταση «Ο παππούς Αίσωπος μου λέει παραμύθια»


Μητσοτάκης: Η Τουρκία προσθέτει έναν ακόμα κρίκο επιθετικών ενεργειών απέναντι στην Ελλάδα Μητσοτάκης: Η Τουρκία προσθέτει έναν ακόμα κρίκο επιθετικών ενεργειών απέναντι στην Ελλάδα | Epirusblog.gr | Ιωάννινα Ήπειρος Ελλάδα\nΠροσβλέπουμε στη στήριξη των συμμάχων μας αλλά πρέπει να γνωρίζετε κι εσείς ότι εφόσον η Τουρκία εξακολουθεί να κινείται σε αυτή την κατεύθυνση η επιβολή κυρώσεων από πλευράς Ευρωπαϊκής Ένωσης κατά της Τουρκίας θα είναι μονόδρομος.\nΕίναι στο χέρι της Τουρκίας να επιλέξει τι σχέση θέλει να έχει με την Ελλάδα, με την Κύπρο, με την Ευρώπη. Πιστεύω όμως ότι αυτή τη στιγμή φαίνεται να επιλέγει τον λάθος δρόμο.\nΕπίσης, θα ήθελα να σας συγχαρώ εγκάρδια κύριε Πρωθυπουργέ διότι είστε, προφανώς τμήμα, είστε κομμάτι αυτής της μεγάλης ιστορικής επιτυχίας. Επίσης, θα ήθελα να σημειώσω την ικανότητα που επέδειξε η Ευρωπαϊκή Ένωση σε μια πρωτοφανή κρίση.\nΑντέδρασε, αντιμετώπισε αυτή την κρίση, δείχνοντας πυγμή, δείχνοντας αλληλεγγύη και έχοντας ένα μέλημα: Να μην αφήσει κανέναν, καμία χώρα, πίσω.\nΕπίσης, επιτρέψτε μου, να σας πω με κάθε σαφήνεια -να επιβεβαιώσω δηλαδή- ότι με σθένος θα ακολουθήσουμε αυτή τη γραμμή απέναντι στην Τουρκία τόσο σε διμερές επίπεδο όσο και στο επίπεδο εντός της Ευρωπαϊκής Ένωσης.\nΓνωρίζετε, ότι η Καγκελάριος αναλαμβάνει ενεργό ρόλο. Είναι πραγματικά στρατευμένη προς αυτή την κατεύθυνση. Το ίδιο σθεναρά και με ανάληψη δράσης θα αντιμετωπίσουμε και το ζήτημα του μεταναστευτικού.\nΑυτό που επιθυμούμε -και είναι μέλημά μας- είναι να μην επαναληφθούν λάθη τα οποία έγιναν κατά το παρελθόν, να αφεθούν δηλαδή χώρες -όπως η Ελλάδα, πρώτα απ’ όλα- μόνη της στην αντιμετώπιση του μεταναστευτικού. Αργότερα συνέβη ακριβώς το ίδιο και με την Ιταλία.\nΑυτό που επιθυμούμε, λοιπόν, είναι να μην επαναληφθεί κάτι τέτοιο. Θα ταχθούμε υπέρ του να υπάρχει διαφορετική αντιμετώπιση, να υπάρχει από ολόκληρη την Ευρωπαϊκή Ένωση πολύ μεγαλύτερη αλληλεγγύη ώστε να καταστήσουμε σαφές ότι τα κράτη-μέλη δεν έχουν μόνο δικαιώματα, αλλά έχουν και υποχρεώσεις έναντι των άλλων κρατών και ότι με τη συμβολή τους θα πρέπει να κοιτάξουμε να έχουμε μια λύση.\nΚαι θέλω να είστε σίγουρος ότι έχετε την αμέριστη υποστήριξη της Ομοσπονδιακής Κυβέρνησης.


Κάλεσμα ΕΔΟΝ στην κινητοποίηση του Κινήματος ενάντια στις εκποιήσεις . – Κίνημα Ενάντια στις Εκποιήσεις\nΚάλεσμα ΕΔΟΝ στην κινητοποίηση του Κινήματος ενάντια στις εκποιήσεις .\nΚίνημα Ενάντια στις Εκποιήσεις > ανακοινώσεις > Κάλεσμα ΕΔΟΝ στην κινητοποίηση του Κινήματος ενάντια στις εκποιήσεις .\nΗ συνεργασία της Συνεργατικής Κυπριακής Τράπεζας με την ισπανική εταιρεία διαχείρισης δανείων Altamira, δημιουργεί κινδύνους για μαζική εκποίηση περιουσιών – κόπων μιας ζωής.\nΗ λειτουργία τέτοιων εταιρειών δημιουργεί τον κίνδυνο ακόμα και για εκποίηση της πρώτης κατοικίας. Χρέος της πολιτείας και της κυβέρνησης είναι να λάβει μέτρα για προστασία της πρώτης κατοικίας, ούτως ώστε κανένα σπίτι να μην χαθεί.\nΤο θέμα δεν είναι και δεν μπορεί να είναι προσωπικό. Αφορά όλους μας. Η αρπαγή της περιουσίας θα οξύνει τα κοινωνικά προβλήματα που οδηγούν στην εξαθλίωση το λαό μας. Το μεγάλο κεφάλαιο θα τρέξει να εκμεταλλευτεί την κατάσταση, ώστε να αυξήσει την κερδοφορία του σε βάρος των λαϊκών στρωμάτων.\nΑυτό το φαινόμενο το είδαμε να θεριεύει από την αρχή της καπιταλιστικής κρίσης στις ΗΠΑ και στην Ισπανία κυρίως, όπου κατασχέθηκαν εκατομμύρια σπίτια, κυρίως ανθρώπων της δουλειάς, ανέργων, συνταξιούχων.\nΩς ΕΔΟΝ, καλούμε τη νεολαία της Κύπρου να στηρίξει και να δώσει δυναμικά και μαζικά το παρών της στην κινητοποίηση που οργανώνει το Κίνημα Ενάντια στις Εκποιήσεις έξω από την Συνεργατική Κεντρική Τράπεζα την Τετάρτη 2/8/2017 στις 11:00 π.μ.\nΓραφείο Τύπου Κ.Σ. ΕΔΟΝ 28/07/2017


Η Ρεάλ βρίσκει ξανά τους τρεις που την κάνουν πρώτο φαβορί στην Euroleague - Sportlive.gr\nΗ “βασίλισσα” έμεινε με την κατάκτηση του Supercopa στο ξεκίνημα της σεζόν (στο μοναδικό ματς που νίκησε την Μπάρτσα) και μετά το υπέρ των Καταλανών θριαμβευτικό 2-0 στους τελικούς της ACB, πολλοί έκαναν λόγο για το τέλος εποχής της κορυφαίας ομάδας που έφτιαξε ο Πάμπλο Λάσο.\nΗ ήττα της ΤΣΣΚΑ στη Μαδρίτη, όταν η Ρεάλ αποδεκατίστηκε από τον κορωνοϊό, αλλά νίκησε τους Ρώσους έχοντας πρωταγωνιστή τον 17χρονο Σλοβένο Κλάβτζαρ είναι η απόδειξη. Όμως ο Λάσο δεν εμπιστεύεται (και καλά κάνει) μόνο τα παιδιά της δεύτερης ομάδας.\nΑπό πέρσι είχε προσθέσει τον Βενσάν Πουαριέ, για μπακ-απ του Ταβάρες, ενώ φέτος εμπιστεύτηκε δυο παίκτες της Μπαρτσελόνα. Τον “ατίθασο” Τομά Ερτέλ, που είχε θέσει στο περιθώριο πέρσι ο Γιασικεβίτσιους και τον δυναμικό Άνταμ Χάνκα τον οποίο επίσης άφησαν ελεύθερο οι “μπλαουγκράνα” (η Μπάρτσα προτίμησε τον Νίκολα Λαπροβίτολα που άφησε η Ρεάλ σε ένα πρωτοφανές καλοκαίρι ανταλλαγών μεταξύ των αιωνίων αντιπάλων). Μαζί τους έφερνε στη Μαδρίτη και τον Νάιτζελ Γουίλιαμς – Γκος, τον πρώην πλέι-μέικερ του Ολυμπιακού που πέρασε από το ΝΒΑ, χωρίς μεγάλη επιτυχία.\nΤην περασμένη εβδομάδα εναντίον της Μπασκόνια ήταν ακόμη καλύτερος με 12π. και άλλα τόσα ριμπάουντ σε δωδεκάμισι λεπτά συμμετοχής: “Προσπαθώ να βρω τα πατήματα και τον ρυθμό που θα με φέρει σε επιθυμητή κατάσταση. Θα έχω σκαμπανεβάσματα, αλλά πιστεύω ότι κάποια στιγμή θα σταθεροποιήσω την απόδοσή μου” σχολίασε ο 33χρονος Αμερικανός.\nΟ Τόμπκινς, όμως, ξαναγύρισε. Εναντίον της Μπασκόνια (15/1) έπαιξε σε αγώνα μετά από οκτώ μήνες και σημείωσε 10 πόντους με 4/7 σουτ: “Κουράστηκα να προπονούμαι” είπε χαρούμενος μετά τον αγώνα ο Τόμπκινς προσθέτοντας: “Είχα πολύ δρόμο να διανύσω, ήταν πολύ δύσκολο να μη βρίσκομαι δίπλα στους συμπαίκτες μου, είτε στο γήπεδο, είτε στο αεροπλάνο“.\nΧαμογελαστός ήταν και ο Λάσο, μετά το ματς, βλέποντας ακόμη έναν παίκτη που έχασε πέρσι να επιστρέφει. Ξαφνικά η θέση “4” που παίζει ο Τόμπκινς έγινε άρμα μάχης για τη Ρεάλ, αν υπολογίσει κανείς ότι εκεί παίζει και ο Ράντολφ, αλλά και όταν χρειαστεί και ο Γιαμπουζελέ.\n✒ Αλλά ο Λάσο είχε την ευκαιρία να πάρει ολοκληρωτικά το… αίμα του πίσω. Η ευκαιρία να ξαναπάρει τον Γκάμπριελ Ντεκ του παρουσιάστηκε ξαφνικά (όπως πέρσι έφυγε ο παίκτης) καθώς ο Αργεντίνος ήταν μεταξύ φθοράς και αφθαρσίας, μέχρι οι Θάντερ να τον κόψουν οριστικά από το ρόστερ της φετινής σεζόν.\nΟ Ντεκ πολιορκήθηκε από ΤΣΣΚΑ και Εφές, ωστόσο ήταν σίγουρο ότι θα επιστρέψει εκεί που ήξερε καλύτερα τα κατατόπια. Η Ρεάλ είναι έτοιμη να υπογράψει μαζί του συμβόλαιο μέχρι το τέλος του 2024 και ο δυναμικός φόργουορντ που παίζει το ίδιο καλά τόσο στο “3”, όσο και στο “4” είναι έτοιμος να ξαναγίνει πρωταγωνιστής.\nΟ Λάσο πρόλαβε να ρίξει και το καρφί του για την περσινή επιλογή του Ντεκ: “Το μόνο πρόβλημα είναι ότι έχει να παίξει κανονικό μπάσκετ από τον περασμένο Αύγουστο όταν αγωνίστηκε με την Εθνική Αργεντινής στους Ολυμπιακούς Αγώνες“. Προφανώς τα 17 ματς που έπαιξε στο ΝΒΑ δεν λογίζονται ως σοβαρά για τον κόουτς της Ρεάλ!\nΗ Ρεάλ, πλέον, γίνεται πανίσχυρη. Αν βάλει κανείς κάτω τα ονόματα των παικτών της σε περίπτωση που άπαντες είναι διαθέσιμοι, ο Λάσο θα’ χει πονοκέφαλο για την συγκρότηση της δωδεκάδας. Προσέξτε: Η ομάδα της Μαδρίτης έχει στα γκαρντ-φοργουορντ τους Ερτέλ, Γκος, Γιουλ, Αλοσέν, Ρούντι, Αμπάλδε, Κοσέρ, Χάνγκα και πάουερ φοργουορντ-σέντερ τους Γιαμπουζελέ, Ράντολφ, Τόμπκινς, Ντεκ, Ταβάρες και Πουαριέ. Δυο πρέπει να μένουν έξω.\nΗ δύναμη στο “3” και “4” είναι δεδομένη και αποτελεί την ισχυρή απάντηση της Ρεάλ στον Νίκολα Μίροτιτς. Τον παίκτη που κάνει τη διαφορά για την Μπαρτσελόνα. Αυτή τη φορά δεν θα έχει τόσο ανοιχτό πεδίο. Τα clasico πλέον παίρνουν άλλη διάσταση και στις 23 του μήνα, στη μάχη των δυο ομάδων στην Wizink Arena, παίρνει ακόμη πιο ξεχωριστό χρώμα. Εκτός αν προλάβει να το αναβάλει ο κορονοϊός, καθώς ήδη έχουν δηλωθεί ως θετικά κρούσματα ο Μίροτιτς και ο Ταβάρες.


Σκέφτεται 2 με 3 αλλαγές σε σχέση με ΠΑΟΚ ο Μαρτίνς\nΑρχική σελίδαFeatureΣκέφτεται 2 με 3 αλλαγές σε σχέση με ΠΑΟΚ ο Μαρτίνς\nby - Editor on - 4:38:00 μ.μ.\nΟ Πέδρο Μαρτίνς σύμφωνα με την αίσθηση και τις νεότερες εκτιμήσεις δεν πρόκειται να κατεβάσει την 11άδα του ΠΑΟΚ στο ντέρμπι του Ολυμπιακού με την ΑΕΚ. Που σκέφτεται να κάνει αλλαγές. Στο ντέρμπι του Ολυμπιακού με τον ΠΑΟΚ ο Πορτογάλος τεχνικός προτίμησε τον Χασάν για την κορυφή της επίθεσης αντί του Γκερέρο με τους υπόλοιπους δέκα να είναι αυτοί που όλοι περίμεναν.\nΔηλαδή ο Γιαννιώτης κάτω από τα δοκάρια με την άμυνα να απαρτίζεται από τους Ομάρ, Μεριά, Βούκοβιτς και Τσιμίκα. Στα χαφ ήταν οι Μπουχαλάκης και Καμαρά και πίσω από τον Χασάν οι Χριστοδουλόπουλος, Φορτούνης και Ποντένσε. Σχετικά τώρα με το ντέρμπι με την ΑΕΚ η εκτίμηση - αίσθηση που υπάρχει είναι ότι ο Πέδρο Μαρτίνς δεν θα βάλει τους ίδιους 11 που είχε στο παιχνίδι του Φαλήρου με τον ΠΑΟΚ.\nΟ Γιαννιώτης είναι το φαβορί έναντι του Σα κάτω από τα δοκάρια. Δεξιά ο Ομάρ και αριστερά ο Τσιμίκας (σ.σ. με τον 2ο να έχει προβάδισμα σε σχέση με τον Κούτρη). Τώρα ως προς το κέντρο της άμυνας ο Μιράντα ή ο Σισέ διεκδικούν την θέση του Μεριά κυρίως και όχι του Βούκοβιτς. Για τον άξονα ο Γκιγιέρμε έχει πιθανότητες να πλαισιώσει τον Καμαρά (σ.σ. και ενώ για το κέντρο ο Ίβηρας έχει και τους Νάτχο - Μπουχαλάκη).\nΟ Λάζαρος Χριστοδουλόπουλος ξεκινάει βασικός - όπως τόνισε ο ίδιος ο Μαρτίνς - και ο Φορτούνης θα είναι επιτελικός. Ο Ποντένσε - παρότι δεν πήγε καλά με Μίλαν - δείχνει να είναι ένα... κλικ πιο μπροστά από τον Φετφατζίδη για το άλλο άκρο της επίθεσης. Τέλος για την επίθεση ο Γκερέρο έχει βάλει... δύσκολα στον τεχνικό των Πειραιωτών και έχει τις πιθανότητές του να ξεκινήσει αντί του Χασάν.


«Ρυτά και άρρητα», ποιητική συλλογή η οποία έχει να προσφέρει πολλά τόσο στο πνεύμα όσο και στην ψυχή του κάθε αναγνώστη. – ON TIME NEWS\n«Ρυτά και άρρητα», κυκλοφόρησε η πρώτη ποιητική συλλογή της Βίκυς Αναγνώστη, η μοναδικότητα της ποίησης της Βίκυς Αναγνώστη στηρίζεται στην συνύπαρξη δύο στοιχείων που πολύ σπάνια συνυπάρχουν στην σύγχρονη ποίηση: την εξομολόγηση της ψυχής – βασικά της νεανικής ερωτευμένης καρδιάς – αλλά και όλου του μυστικού κόσμου της ύπαρξης και μαζί τής απέραντης γνώσης του αρχαίου κόσμου, αλλά και του σύγχρονου κόσμου τής επιστήμης. Και δεν είναι μόνο συνύπαρξη είναι ένα δέσιμο βαθύ, μια ανταλλαγή λόγων ύπαρξης που συχνά οδηγεί στη βαθειά σοφία : «χωρίς σκέψη / η απόλυτη ελευθερία στο παράλογο».\nΗ γνώση μου και βασικά η μνήμη μου δεν μ’ αφήνει να πλησιάσω πολύ την ποίηση της Βίκυς Αναγνώστη, όταν αυτή στηρίζεται στον αρχαίο κόσμο. Αλλά κι εκεί ακόμα, όταν η ποιήτρια εκφράζει το συμπέρασμα μιας ματιάς της στον αρχαίο κόσμο, είναι μια σοφή μαρτυρία ζωής. Η ποίηση της Βίκυς Αναγνώστη με πείθει ότι, τελικά, η γνώση βοηθάει το αίσθημα, το συναίσθημα, να βιώνονται πιο ολοκληρωτικά, αν βέβαια η γνώση βιώνεται σωστά.\nΚαι μόνον ο τίτλος του Βιβλίου είναι ιδιαίτερα ελκυστικός και προκαλεί ένα έντονο ενδιαφέρον στον αναγνώστη, ο οποίος σίγουρα επιθυμεί να κοινωνήσει της ποιητικής γραφής, που έχει ως θεματική τα «ρυτά» και τα «άρρητα». Ο λόγος τής Βίκυς Αναγνώστη κυλά ζωηρός, γλαφυρός, αβίαστος, όπως ακριβώς κυλάνε τα καθάρια νερά μιας ιερής κι αμόλυντης πηγής. Ένα κύριο χαρακτηριστικό στην παρούσα Ποιητική Συλλογή είναι η παρουσία τού Αθάνατου Αρχαιοελληνικού Κόσμου, με τη χρήση πολλών αρχαιοελληνικών λέξεων αλλά και προσώπων – θεϊκών ή ανθρωπίνων – από τη Μυθολογία. Τα «Ρυτά και άρρητα», στο σύνολό τους, καταδεικνύουν τις πολυπληθείς φιλολογικές γνώσεις τής ποιήτριας, τους βαθείς στοχασμούς της και τον πλούτο τού ψυχικού της κόσμου… Πρόκειται για μια αξιόλογη Ποιητική Συλλογή, η οποία έχει να προσφέρει πολλά τόσο στο πνεύμα όσο και στην ψυχή τού κάθε αναγνώστη…\nΚαθηγήτρια του Τμήματος Φιλολογίας, Φιλοσοφικής Σχολής τού Πανεπιστημίου Αθηνών\nΗ Βίκυ Αναγνώστη γεννήθηκε στην Άρτα. Τα μνημεία και η ιστορία της πόλης αποτέλεσαν τα πρώτα ερεθίσματα που την ώθησαν στις περαιτέρω πνευματικές ανησυχίες της. Όταν ήταν σε μικρή ηλικία η οικογένειά της μετακινήθηκε στην Αθήνα, όπου ολοκλήρωσε τις σπουδές της σε όλες τις βαθμίδες της εκπαίδευσης. Ως πτυχιούχος του Ιστορικού Αρχαιολογικού τμήματος της Φιλοσοφικής σχολής του Πανεπιστημίου Αθηνών συμμετείχε σε αρχαιολογικές ανασκαφές στην Ερέτρια. Υπηρέτησε ως φιλόλογος στη μέση εκπαίδευση και αποχώρησε το 2012. Έκτοτε, ασχολείται με τη λογοτεχνία και άλλες μορφές τέχνης. Η ποίηση είναι η μεγάλη της αγάπη και γράφει από πολύ νεαρή ηλικία. Τελευταία, της απονεμήθηκε το Β΄ βραβείο για τη συμμετοχή της στο Η’ Παγκόσμιο, Ποιητικό Διαγωνισμό από την Αφικτυονία Ελληνισμού για το 2019.\nΞεκινάει στις 23 Απριλίου η ηλεκτρονική διαδικασία ...\n«New York Times», μετά τα fake news ...


Κλασικα Αρλεκιν 387 Φλερταροντας Με Τον Κινδυνο - Ξενη λογοτεχνια (BKS.0943753)\nΑρχική > Βιβλία > Πεζογραφία > ΚΛΑΣΙΚΑ ΑΡΛΕΚΙΝ 387 ΦΛΕΡΤΑΡΟΝΤΑΣ ΜΕ ΤΟΝ ΚΙΝΔΥΝΟ\nΚΛΑΣΙΚΑ ΑΡΛΕΚΙΝ 387 ΦΛΕΡΤΑΡΟΝΤΑΣ ΜΕ ΤΟΝ ΚΙΝΔΥΝΟ\nΜΑΛΛΟΡΥ ΣΑΡΑ στην κατηγορία ΞΕΝΗ ΛΟΓΟΤΕΧΝΙΑ\nΣυγγραφέας: ΜΑΛΛΟΡΥ ΣΑΡΑ\nΠοτέ μην εμπιστεύεσαι έναν επαναστάτη!\nΠριν από δέκα χρόνια, ο Ντρου Κάσλμεϊν έφυγε από την Αγγλία, διωγμένος από την οικογένειά του και κουβαλώντας το στίγμα του προδότη. Γι' αυτό και τώρα, που έχει καθήκον να συνοδεύσει την κηδεμονευομένη του και να την παραδώσει στον αρραβωνιαστικό της, ξέρει ότι η επιστροφή του δε θα είναι μόνο δυσάρεστη αλλά και άκρως επικίνδυνη!\nΟ Ντρου έχει ορκιστεί να προστατέψει την Ελίς Σάλφορντ. Από τη στιγμή, όμως, που ανακαλύπτει πόσο όμορφη, έξυπνη και ξεχωριστή είναι, συνειδητοποιεί ότι θα δυσκολευτεί πολύ!\nΓιατί όταν κάθε άγγιγμα είναι απαγορευμένο και συνάμα τόσο απολαυστικό- είναι αμφίβολο ότι θα καταφέρει να αντισταθεί για πολύ ακόμα στον πειρασμό να την κάνει δική του...\nΚΛΑΣΙΚΑ ΑΡΛΕΚΙΝ 387 ΦΛΕΡΤΑΡΟΝΤΑΣ ΜΕ ΤΟΝ ΚΙΝΔΥΝΟ (BKS.0943753)\nΚΛΑΣΙΚΑ ΑΡΛΕΚΙΝ 387 ΦΛΕΡΤΑΡΟΝΤΑΣ ΜΕ ΤΟΝ ΚΙΝΔΥΝΟ BKS.0943753 BKS.0943753 ΜΑΛΛΟΡΥ ΣΑΡΑ ΜΑΛΛΟΡΥ ΣΑΡΑ ΞΕΝΗ ΛΟΓΟΤΕΧΝΙΑ Κατηγορία: ΞΕΝΗ ΛΟΓΟΤΕΧΝΙΑ •ΜΑΛΛΟΡΥ ΣΑΡΑ στην κατηγορία ΞΕΝΗ ΛΟΓΟΤΕΧΝΙΑ Συγγραφέας: ΜΑΛΛΟΡΥ ΣΑΡΑ Εκδοτικός οίκος: ΑΡΛΕΚΙΝ Σειρά: ΚΛΑΣΙΚΑ ΑΡΛΕΚΙΝ Σελίδες: 256 Διαστάσεις: 12Χ18 Ημερομηνία Έκδοσης: Δεκέμβριος 2016 Ποτέ μην εμπιστεύεσαι έναν επαναστάτη! Πριν από δέκα χρόνια, ο Ντρου Κάσλμεϊν έφυγε από την Αγγλία, διωγμένος από την οικογένειά του και κουβαλώντας το στίγμα του προδότη. Γι' αυτό και τώρα, που έχει καθήκον να συνοδεύσει την κηδεμονευομένη του και να την παραδώσει στον αρραβωνιαστικό της, ξέρει ότι η επιστροφή του δε θα είναι μόνο δυσάρεστη αλλά και άκρως επικίνδυνη! Ο Ντρου έχει ορκιστεί να προστατέψει την Ελίς Σάλφορντ. Από τη στιγμή, όμως, που ανακαλύπτει πόσο όμορφη, έξυπνη και ξεχωριστή είναι, συνειδητοποιεί ότι θα δυσκολευτεί πολύ! Γιατί όταν κάθε άγγιγμα είναι απαγορευμένο και συνάμα τόσο απολαυστικό- είναι αμφίβολο ότι θα καταφέρει να αντισταθεί για πολύ ακόμα στον πειρασμό να την κάνει δική του... ΚΛΑΣΙΚΑ ΑΡΛΕΚΙΝ 387 ΦΛΕΡΤΑΡΟΝΤΑΣ ΜΕ ΤΟΝ ΚΙΝΔΥΝΟ


Ε.Μ.Υ: Πρόγνωση Καιρού 19/06/21 - GoSports.gr\nΑρχική GoInfo - Γιατί η ζωή δεν είναι μόνο αθλητικά... Ε.Μ.Υ: Πρόγνωση Καιρού 19/06/21\nΣτα βόρεια προβλέπονται τοπικές βροχές αρχικά στην ανατολική Μακεδονία, τη Θράκη και το βόρειο Αιγαίο και από τις μεσημβρινές ώρες σποραδικές καταιγίδες που θα επεκταθούν και στις υπόλοιπες περιοχές. Τα φαινόμενα, που πιθανώς να είναι κατά τόπους έντονα στα βορειοανατολικά ηπειρωτικά, θα παρουσιάσουν πρόσκαιρη ύφεση τις βραδινές ώρες. Στην υπόλοιπη χώρα γενικά αίθριος καιρός και μόνο τις μεσημβρινές και απογευματινές ώρες θα εκδηλωθούν στα ηπειρωτικά τοπικοί όμβροι και στα ορεινά μεμονωμένες καταιγίδες. Οι άνεμοι θα πνέουν βόρειοι βορειοδυτικοί, στα πελάγη 4 με 5 μποφόρ.\nΣτην κεντρική, την ανατολική Μακεδονία, τη Θράκη και τα νησιά του βορειοανατολικού Αιγαίου προβλέπονται νεφώσεις παροδικά αυξημένες με τοπικές βροχές και κυρίως τις μεσημβρινές και απογευματινές ώρες στα ηπειρωτικά σποραδικές καταιγίδες. Τα φαινόμενα, που πιθανόν να είναι κατά τόπους έντονα, το βράδυ θα σταματήσουν. Στην υπόλοιπη χώρα προβλέπεται γενικά αίθριος καιρός με πρόσκαιρες νεφώσεις στα ανατολικά ηπειρωτικά τις μεσημβρινές και απογευματινές ώρες, οπότε θα εκδηλωθούν τοπικοί όμβροι και στα ορεινά μεμονωμένες καταιγίδες.


Παπάς, δάσκαλος, οικοδόμος, κατηχητής στις » διακοπές» του ! | Ορθόδοξη Ιεραποστολή -Orthodox Mission -Mission Οrthodoxe – Misión Ortodoxa – Missão Ortodoxa – Missione Ortodossa – православная миссия- Misiunea Ortodoxă- 东正教使命 – रूढ़िवादी मिशन\n← Μνήμη Αρχιεπισκόπου Χριστόδουλου- εκλογή Πατριάρχη Μόσχας Κύριλλου\nLove, Learn, Share on a 2009 OCMC Teaching Mission Team →\nΚατά συγκυρία, σήμερα που όλα τα ΜΜΕ μιλάνε για ένα δυστυχισμένο πλάσμα που έφερε το ράσο και σκανδάλισε ένα μεγάλο μέρος του ελληνικού λαού και σπίλωσε την ανθρώπινη εικόνα της Εκκλησίας ( γιατί η Εκκλησία ως θεανθρώπινο Σώμα του Χριστού δεν έχει σπύλους ή κηλίδες, ούτε η πίστη μας εξαρτάται από πρόσωπα ή καταστάσεις ) , χωρίς να το γνωρίζω είχα ετοιμάσει το παρακάτω άρθρο από το ιεραποστολικό περιοδικό ΠΑΝΤΑ ΤΑ ΕΘΝΗ, για ένα παπαδάσκαλο από την Κανάγκα του Κογκό. Προσευχόμαστε ο ένας να βρει αληθινή μετάνοια και να καταλάβει το κακό που έκανε και κάνει και ο άλλος να συνεχίσει το ευλογημένο έργο του στην Ορθόδοξη Εκκλησία του Κογκό.\nΟ Θεός μας αγαπά όλους και ζητά από όλους μας ταπείνωση και μετάνοια. Είναι καλύτερο, αν δεν μπορούμε να ελέγξουμε τα ανθρώπινα πάθη μας, να MHN γινόμαστε ιερείς ή να επανερχόμαστε στη τάξη των λαϊκών οικειοθελώς, για να μην πλήττουμε την Εκκλησία ( όπως θα ήθελαν μερικοί, είτε άθεοι, είτε ψευτομεσσίες και ψευτοπροφήτες για να παρασύρουν κάποιους σε αιρέσεις και παραθρησκείες και να τους κάνουν ισόβια υποχείριά τους ) και να μην σκανδαλίζουμε όσους έχουν αδύνατη πίστη και προσέχουν πρόσωπα ή καταστάσεις.\nΟ παπαδάσκαλος π. Γεράσιμος Kanku κατέφθασε στη Luisa , κάπου 220 χλμ. από την Κανάγκα , με φορτηγό, οικοδομικά εργαλεία και υλικά, με αρχιμάστορες και τα απαραίτητα και σήμανε συναγερμός- πιστοί, άνδρες, γυναίκες, παιδομάνι, και άλλοι περίεργοι μαζεύτηκαν στο ευρύχωρο οικόπεδο, όπου θα χτιζόταν ο Ναός.\nΔεκαετιών πόθος και απαντοχή γινόταν πραγματικότητα. Ελληνίδα ευσεβής δωρήτρια (δεν την ξέρουμε, τα κατάφερε και είναι ακόμη άγνωστη!) κατέθεσε κάπου 40.000 ευρώ, μέχρι τώρα, και πυροδότησε τις δημιουργικές δυνάμεις. Είναι περίοδος διακοπών και ο παπαδάσκαλος ευκαιρούσε· θα επιστατούσε στο έργο ανεγέρσεως του Ναού. Ο καλοκάγαθος και φιλοπρόοδος παραδοσιακός αρχηγός της περιοχής το είπε, το ξαναείπε και το πραγματοποίησε: Σας προσφέρω δωρεάν το οικόπεδο, που χρειάζεσθε, και κάτι περισσότερο. Σας προσφέρω όσα τούβλα θα χρειασθείτε, και όποια άλλη συμπαράσταση. Χτίστε τον Ναό στη Luisa · είναι η ασφάλεια και η ευτυχία του τόπου μας».\nΤο έμαθαν και από τα γύρω χωριά. Πλήθος οι εθελοντές εργάτες. Άρχισε το έργο με προσευχή και Αγιασμό και άσματα και χορούς. Ήταν λαϊκό πανηγύρι! Ίσαμε να πεις «τρία», σκάφτηκαν τα θεμέλια του Ναού.\nΟ αρχηγός και υπεύθυνος της οικοδομής έμπειρος. Ίσως είναι ο έβδομος ναός αυτός που ανέλαβε να χτίσει με τους συνεργάτες του.\nΟ παπαδάσκαλος του » Lumiere des Nations» της Κananga έκανε τον αγιασμό. Ράντισε το σκάμμα και τους πιστούς. Σε λίγες μέρες μου τηλεφώνησαν ότι η οικοδομή έφτασε στα παράθυρα.\nΜπορώ να πω ότι άλλο ήταν το πιο σπουδαίο· ο παπαδάσκαλος, κάθε απόγευμα, έκανε κήρυγμα στο μαζεμένο πλήθος των πιστών. Κάτι ακόμη· κατηχούσε τους αβάπτιστους, που στο τέλος τους βάφτισε (150 ψυχές !). Σε δύο μήνες ο Ναός του αγίου Νεκταρίου (η αφιέρωση στον Άγιο ήταν το τάμα της δωρήτριας) έφτασε στο τελευταίο σενάζι, κάτω από τη στέγη.\nΣτις 20 Σεπτεμβρίου ο παπαδάσκαλος επέστρεψε στην έδρα της τάξεώς του. Λίγο πιο αδύνατος άπ’ όταν άρχισε η οικοδομή. Τεκμήριο κοπιαστικής εργασίας (πνευματικής και υλικής) και αδιάκοπης επιστασίας. Το έργο συνεχίζεται και σύντομα θα τελειώσει…\nΈνα ακόμη κατόρθωμα συνεργασίας ιεραποστόλων και καλόγνωμων ντόπιων. Δοξάζεται ο Χριστός, επεκτείνεται η Ορθοδοξία και σώζονται ψυχές!\nΤο άρθρο δημοσιεύεται στο τελευταίο τεύχος του περιοδικού Πάντα τα Έθνη, του Γραφείου Εξωτερικής Ιεραποστολής της Αποστολικής Διακονίας της Εκκλησίας της Ελλάδος. Όσοι επιθυμείτε να στείλετε την αγάπη σας στους ηρωϊκούς παπαδασκάλους του Κογκό, της Μητρόπολης Κεντρώας Αφρικής, για να προσφέρουν στον κογκολέζικο λαό, στους πρόσφυγες, στα παιδιά, μπορείτε να το κάνετε μέσω της Αποστολικής Διακονίας. Πληφορορίες στην ενότητα : Ορθόδοξες Ιεραποστολές : Πως μπορούμε να τις ενισχύσουμε.\nΒλέποντας το μεράκι και τον φιλόθεο ζήλο και την αυτοθυσία των Ορθοδόξων Ιεραποστόλων, ντόπιων ιερέων και πιστών, μήπως ήρθε η ώρα να σκεφτούμε σοβαρά πόσο ΠΙΣΩ είμαστε από κάθε άποψη από τους νεοφώτιστους ; Μήπως έχουμε καταντήσει καλοπερασάκηδες, με δημοσιουπαλληλική νοοτροπία ; Μήπως έχουμε εγκλωβιστεί σε μια νοσηρή παθογένεια, μια εσωστρέφεια, αφήνοντας τους ανθρώπους χωρίς Θεό, χωρίς Ορθόδοξη κατήχηση, χωρίς αντιαιρετική ενημέρωση, χωρίς προσευχή, χωρίς ταπείνωση ; Θα μας διδάξει κάτι ο παπαδάσκαλος του Κογκό ; Μήπως σκοπό μας έχουμε την αυτοπροβολή ή την πρόκληση διενέξεων, σχισμάτων, έριδων, αντί να οικοδομούμε την ΕΝΟΤΗΤΑ, την Συμπαράσταση στην Ορθόδοξη Εξωτερική και εσωτερική ιεραποστολή και την αντιαιρετική ενημέρωση, το φιλανθρωπικό και εκπαιδευτικό έργο της Εκκλησίας ;\nThis entry was posted in Αφρική, Africa, Ευρώπη, Ελλάδα - Greece, Κύπρος - Cyprus, Κογκό,Congo, Πατριαρχείο Αλεξανδρείας ( Greek Orthodox Patriarchate of Alexandria and all Africa ) and tagged Africa, Asia, christianity, Church, Cyprus, ecclesia, Ekklesia, πρόσωπα, πίστη, παπάς, παπάδες, σκάνδαλα, σκέψεις, σκανδαλισμός, χριστιανισμός, Αποστολική Διακονία, Αφρική, Γενικά, Επικαιρότητα, ΕΠΙΚΑΙΡΑ, ΕΠΙΚΑΙΡΟΤΗΤΑ, Εκκλησία, Εκκλησία της Ελλάδος, Εκκλησιαστικές ειδήσεις, Ελλάδα, Θεολογία, Ιεραρχία, Ιησούς Χριστός, Κογκό, Μητρόπολη Κεντρώας Αφρικής, Ορθόδοξα νέα, Ορθόδοξη πίστη, Ορθόδοξη Εκκλησία, Ορθόδοξη Ιεραποστολή, Ορθοδοξία, Πάντα τα Έθνη, Πατριαρχείο Αλεξανδρείας ( Greek Orthodox Patriarchate of Alexandria and all Africa ), Χριστιανός, αρχιμανδρίτης, διαδίκτυο, ειδήσεις, θρησκεία, θρησκεία/κλήρος, ιερέας, ιεραποστολή, κοινωνία, μηνύματα, νέα, mission, News, Orthodox christianity, Orthodox Church, Orthodox faith, orthodox mission, orthodox news, religion. Bookmark the permalink.\n1 Response to Παπάς, δάσκαλος, οικοδόμος, κατηχητής στις » διακοπές» του !\nΠαράθεμα: » Παπάς, δάσκαλος, οικοδόμος, κατηχητής στις ” διακοπές” του! kantonopou’s blog


Με απουσίες κόντρα στη Χερσόνησο ο Ανθεστίων! — Grandsport.gr\nΜε απουσίες κόντρα στη Χερσόνησο ο Ανθεστίων!\nαπό Βασίλης Μπαγκέρης\t 22/10/2020 - 16:01\nΜε τρεις σίγουρες απουσίες θα παραταχθεί ο Ανθεστίωνας στην εντός έδρας αναμέτρηση της 3ης αγωνιστικής του πρωταθλήματος της Α1 ΕΠΣΗ κόντρα στη Χερσόνησο.\nΗ ομάδα του Λεωνίδα Τιτομιχελάκη μετά την εκτός έδρας νίκη κόντρα στον Πήγασο θέλει να δώσει συνέχεια στα θετικά αποτελέσματα κόντρα στη Χερσόνησο αυτή τη φορά ως γηπεδούχος, ωστόσο στην προσπάθεια αυτή για τους τρεις βαθμούς, δεν θα μπορεί να υπολογίζει σε τρεις ποδοσφαιριστές.\nΣυγκεκριμένα εκτός θα είναι οι Ανυφαντάκης, Τσιάντης και Μπεκιάι οι οποίοι δεν έχουν ξεπεράσει τα προβλήματα που αντιμετώπιζαν και δεν θα μπορούν να βρίσκονται στη διάθεση του προπονητή τους. Από την άλλη αμφίβολη κρίνεται η συμμετοχή τόσο του Τσέρου όσο και του Δρακάκη.\nΣτην μεγάλη ομάδα του Ανθεστίωνα τρεις νεαροί ποδοσφαιριστές


Σταθερά οδήγησαν το άριστα προετοιμασμένο Pajero οι Παϊδας – Δουρίδας και καθάρισαν την Normal\nΗ συνάντηση στην φιλόξενη πόλη του Άργους, το απόγευμα του Σαββάτου, ξεκίνησε με βροχή.\nΜια βροχή που κράτησε για αρκετές ώρες υγρούς όσους ήταν τυπικοί και στην ώρα τους για το διοικητικό έλεγχο, μια και η τακτική των ορισμένων πληρωμάτων, να δηλώνουν συμμετοχή τελευταία στιγμή, αυτή τη φορά ταλαιπώρησε παραπάνω από ότι συνήθως. Το αποτέλεσμα ήταν η ώρα να έχει ήδη περάσει τις 22:00 όταν άρχισε να κινείται η γραμματεία.\nΣίγουρα δεν είναι ότι καλύτερο για τους οργανωτές να αναμένουν μέχρι και την ώρα του διοικητικού ελέγχου συμμετοχές για ένα αγώνα κυπέλλου. Πολλά είναι αυτά που πρέπει να γίνουν και να προγραμματιστούν ώστε ο εκάστοτε διοργανωτής να μπορέσει να φιλοξενήσει και ακόμα σημαντικότερο να διαχειριστεί τον αγώνα.\nΠρέπει όλοι οι συμμετέχοντες να συμβάλουν με την απλή κίνηση της δήλωσης συμμετοχής τους μια τουλάχιστον βδομάδα νωρίτερα και απ΄ την άλλοι θα πρέπει και οι οργανωτές να «κλείνουν» πραγματικά τις συμμετοχές νωρίτερα.\nΤο χαμόγελο ήταν ζωγραφισμένο στα πρόσωπα των Δημητριάδη / Κάλφα καθόλη τη διάρκεια τους αγώνα, παρόλα τα προβλήματα που αντιμετώπισαν μετά τη νίκη τους στην πρώτη ειδική\nΤο επόμενο πρωινό ξημέρωσε με μια λιακάδα ... άλλο πράγμα! Ο ήλιος ήταν εκεί και φρόντισε να «βαρύνει» την λάσπη και να προσφέρει το απόλυτο θέαμα για τους εκατοντάδες θεατές που ήρθαν να παρακολουθήσουν την πρώτη ειδική.\nΕιδική που τοποθετήθηκε σοφά κοντά στην εκκίνηση και συγκεκριμένα στην είσοδο της πόλης του Άργους, κάτω από τη γέφυρα της «εθνικής» και μέσα στην κοίτη του ξεροπόταμου.\nΜικρή στο μάτι, αλλά ιδιαίτερα χρονοβόρα αποδείχθηκε μια και η λάσπη στην κοίτη του ποταμού ήθελε να κρατήσει εκεί τα πληρώματα.\nΚερδισμένοι όσοι δεν όρμηξαν αλλά κράτησαν από την αρχή απαλές γραμμές. Κάθε προσπάθεια για επιτάχυνση, συνοδευόταν και από ατελείωτες πλαγιολισθήσεις που σε έβγαζαν εκτός πορείας.\nΙδιαίτερα άτυχοι οι περσινοί πρωταθλητές Χρηστακέας / Ρούσσης, που κόλλησαν στη λάσπη με το SsangYong τους.\nΕκπληκτική απόδοση είχαν εδώ οι Δημητριάδης / Κάλφας που με το Normal Jimny τους έκαναν τον καλύτερο χρόνο της ειδικής για την κατηγορία τους, ενώ ήταν μόλις 2 δευτερόλεπτα αργότεροι από τους καλύτερους της Open Ελεφαντή/Γαλάνη με Samurai.\nΑκολούθησε η απλή διαδρομή που αποδείχθηκε ιδιαίτερα τεχνική από πλευράς πλοήγησης αλλά άνετη από πλευράς χρόνου.\nΣυνεχείς αλλαγές κατεύθυνσης, πολλά ελαιόδεντρα και μερικά χωριά συντρόφευσαν τα πληρώματα μέχρι την δεύτερη ειδική.\nΚουτσουμπός / Κουτσουμπός οδήγησαν και πάλι στο όριο το Vitara τους\nΔύο ωρίτσες ήλιου ήταν αρκετές για να στεγνώσουν τα πάντα.\nΜικρή (οι χρόνοι ήταν κάτω από λεπτό) και αυτή η ειδική, εξελισσόταν ενδιάμεσα σε ένα λιοχώραφο.\nΧώρος για ανάπτυξη ταχύτητας δεν υπήρχε, αλλά δύο σημεία της ήταν αρκετά απότομα (ένα ανέβασμα και ένα κατέβασμα) ώστε να δούμε τα αυτοκίνητα στον αέρα.\nΕξαιρετικό οδήγημα από τους Φίλη / Γιαννάκο που ξεσήκωσαν τους θεατές οδηγώντας στο όριο το παλιό Cherokee τους.\nΜόλις ένα δευτερόλεπτο πιο γρήγορο το πλήρωμα της Open από την Πάτρα, των Πανταζόπουλο/Χατζηελεθερίου με το Pajero.\nΗ μεγαλύτερη και σφικτότερη, από πλευράς χρόνου, απλή μετέφερε τα πληρώματα, ξανά μέσα από λιοχώραφα και αγροτικές εκτάσεις, ξυστά από την πόλη του Ναυπλίου και πίσω από το Παλαμήδι στην παραλία Καραθώνα.\nΑυτή ήταν και η καθοριστική ειδική του αγώνα. Μεγάλη και καλοσχεδιασμένη, με σημεία για ανάπτυξη ταχύτητας αλλά και ιδιαίτερα αργά και τεχνικά, προσέφερε πλούσιο θέαμα κάπου στη μέση της, όπου το πέρασμα από δύο αναχώματα μπορούσε να γίνει μόνο... με jump.\nΟι Δάκης / Παλούμπης διαρκώς εξελίσσονται\nΕδώ οι Φίλης/Γιαννάκος συνέχισαν την προσωπική τους μάχη με το χρονόμετρο και ξεσήκωσαν τους θεατές με το πέρασμα τους.\nΚατάφεραν και πάλι να κάνουν μόλις ένα δευτερόλεπτο αργότερο χρόνο από τους πρώτους της Open και αν δεν είχαν καθυστερήσει τόσο πολύ στην πρώτη ειδική (έχασαν περισσότερο από ενάμιση λεπτό) ήταν σίγουρο ότι θα είχαν τον αγώνα.\nΞανά τον καλύτερο χρόνο της Open έκαναν οι Πανταζόπουλος / Χατζηελευθερίου ακολουθούμενοι σε απόσταση αναπνοής από τους Μακρογκίκα / Μοίρα με Land Rover 90.\nΗ τελευταία απλή ήταν χαλαρή και μέσω παραλίας μετάφερε τα πληρώματα στον τερματισμό.\nΕκεί οι χρόνοι έφεραν τη νίκη για την Normal στους Παίδα / Δουρίδα που οδήγησαν σταθερά, προφυλάσσοντας το καλοστημένο Mitsubishi τους. Ακολούθησαν οι Κουτσουμπός / Κουτσουμπός με το Vitara τους και την τριάδα έκλεισαν οι Πατρινοί Ιωαννίδης / Παλούμπης.\nΟδηγώντας με το γκάζι στο πάτωμα, οι Πανταζόπουλος / Χατζηελευθερίου, καθάρισαν την Open, όντας 10 δευτερόλεπτα μπροστά από τους Μακρογκίκα / Μοίρα με Land Rover. Τρίτοι οι νικητές του προηγούμενου αγώνα Καρπενησιώτες Ελεφαντής / Γαλάνης με το σωστά προετοιμασμένο Samurai τους.\nΟι Μακρογκίκας / Μοίρας με το ανανεωμένο τους 90.\nΣτην εκδρομική κατηγορία, κοντύτερα στους χρόνους της οργάνωσης οδήγησαν οι Κοκκώνης / Μώρος με Patrol, ακολουθούμενοι από τους Παναγή / Κατσιαβό με Ford Ranger και τους Γαλανόπουλο / Κακούρο με Discovery.\nΕίναι γεγονός ότι αγώνα με τον αγώνα τα πληρώματα έρχονται όλο και πιο σωστά προετοιμασμένα, τόσο τα ίδια όσο και τα οχήματα τους.\nΑυτό είναι ιδιαίτερα σημαντικό γιατί δείχνει ότι στο χώρο αρχίζει να υπάρχει υλικό που αποτελεί μια καλή βάση ώστε να εξελιχθούν ακόμα περισσότερο οι αγώνες 4Χ4 στη χώρα μας.\nΟ επόμενος αγώνας Enduro είναι προγραμματισμένος για τις 24/25 Μαίου στην περιοχή της Πάτρας.\nΠάντα χαμογελαστοί οι Καρπενησιώτες Ελεφαντής / Γαλάνης, εξελίσσουν συνεχώς το Samurai τους\nΕκατοντάδες κόσμου παρακολούθησε την πρωινή ειδική\nΜε το εξελιγμένο σύμφωνα με τους κανονισμούς της Normal συμμετέχουν στην Open οι Παπανικολάου / Agapi\nΔεν άφησαν πουθενά οι Φίλης / Γιαννάκος και ξεσήκωσαν τους θεατές\nΟι Κιρλής / Σταυρινός ήρθαν με το νοικιάρικο και έφυγαν με μια τέταρτη θέση\nΟ 4WheelDrive Man Σταύρος Καραφωτιάς\nΠαντού μέσα στον αγώνα ο Σπύρος Δουκέρης\n[ Page created in 0.027284 seconds. ]


Γκαρίδο: «Πρέπει να επανακτήσουμε την αυτοπεποίθηση μας» | Onsports.gr\nhome ΠοδόσφαιροΕυρώπηΙσπανίαΓκαρίδο: «Πρέπει να επανακτήσουμε την αυτοπεποίθηση μας» Κοινοποιήστε\nΓκαρίδο: «Πρέπει να επανακτήσουμε την αυτοπεποίθηση μας»\tΣυντάκτης: Γιάννης Ασκούνης\nΔημοσίευση: Σάββατο, 17 Σεπτεμβρίου 2011 05.23\nΟ Χουάν Κάρλος Γκαρίδο, προπονητής της Βιγιαρεάλ, αισιοδοξεί πως η ομάδα της θα επανέλθει σε σωστή τροχιά κόντρα στην Γρανάδα.\tΤα «υποβρύχια» έχουν συγκεντρώσει μόλις έναν βαθμό στα πρώτα δύο ματς του ισπανικού πρωταθλήματος, ενώ το αρνητικό τους ξεκίνημα συνδυάστηκε με την ήττα στο Champions League με 2-0 από την Μπάγερν. Ο 42χρονος κόουτς θεωρεί πως τα θετικά αποτελέσματα θα βοηθήσουν ψυχολογικά τους παίκτες του: «Πρέπει να επανακτήσουμε την αυτοπεποίθηση μας με θετικά αποτελέσματα. Η σεζόν μόλις άρχισε και το ξεκίνημα της ήταν πολύ δύσκολο για εμάς. Σημειώθηκαν κάποια απρόσμενα περιστατικά στην προετοιμασία και τα πρώτα μας παιχνίδια ήταν πολύπλοκα. Η ομάδα, όμως, θέλει να αποδείξει την αξία της και δουλεύουμε, για να βελτιωθούμε».\n«Μακάρι να ήταν εδώ ο Καθόρλα, αλλά δεν φταίει αποκλειστικά αυτός. Σε κάθε περίπτωση, είμαι σίγουρος πως δεν έχουμε δείξει ακόμα την πραγματική μας δύναμη. Όταν δεν κυλούν, με τον τρόπο που θέλεις, οι εξελίξεις, τότε πρέπει να βρίσκεις την ηρεμία σου. Αυτό υπενθυμίζω συνεχώς στους ποδοσφαιριστές μου».\tΚατηγορία: Ισπανία


17ο εταπ – Νίκη και κόκκινη φανέλα για Roglič - CycloNews.gr\nΟ Primož Roglič (Jumbo-Visma) κέρδισε το 17ο εταπ της Vuelta, παίρνοντας πίσω την κόκκινη φανέλα από τον Odd Christian Eiking (Intermarché-Wanty-Gobert Matériaux). Η Jumbo-Visma κατάφερε να κερδίσει τις 2 πρώτες θέσεις στο βάθρο, με τον Sepp Kuss να τερματίζει 2ος, μπροστά από τον Miguel Ángel López (Movistar).\nUnquera → Lagos De Covadonga, 182 km\nΤα πρώτα 60 χιλιόμετρα ήταν γεμάτα με επιθέσεις από το πελοτόν. Ένα μεγάλο γκρουπ αποσπασμένων δημιουργήθηκε πριν την πρώτη ανάβαση της ημέρας στο La Collada Llomena. Γρήγορα όμως το γκρουπ διαλύθηκε στην κατάβαση από το βουνό. Η κόκκινη φανέλα, Christian Eiking, άρχισε να χάνει επαφή με το πελοτόν στη δεύτερη ανάβαση της ημέρας.\nΗ Ineos Grenadiers ήταν πρόθυμη να κρατήσει ένα γρήγορο ρυθμό, για να ξεκινήσει η επίθεση από τον Egan Bernal, ενώ έμεναν 60 χλμ αγώνα. Ο Roglič ήταν ο μόνος που τον ακολούθησε και οι δυο τους άρχισαν να απομακρύνονται από το μειωμένο πελοτόν. Η βροχή και η υγρασία επηρέασε τόσο την ταχύτητα των δύο μπροστά όσο και το κυνηγητό από την Bahrain Victorious. Η κόκκινη φανέλα είχε πτώση στην κατάβαση, χάνοντας 2΄πίσω από το δίδυμο.\nΟι Bernal και Roglič συνεργάστηκαν μέχρι την τελευταία ανάβαση της ημέρας. Στα τελευταία 7 χλμ, ο Σλοβένος αύξησε το ρυθμό του για να απομακρυνθεί από τον νικητή του Giro d’Italia. Το προβάδισμά τους εκείνη τη στιγμή βρισκόταν στο 1:43΄΄, ενώ έμενε μόνο η ανάβαση τερματισμού.\nΑπό το γκρουπ που κυνηγούσε, ο Ángel López επιτέθηκε με τους Kuss και Adam Yates (Ineos Grenadiers) καθώς ο Bernal έχανε 40΄΄ από το Σλοβένο.\nΤελικά οι Enric Mas (Movistar), Kuss, Yates, López, Gino Mäder (Bahrain Victorious) και Jack Haig (Bahrain Victorious) έπιασαν τον Bernal στο τελευταίο χλμ, ενώ ο Roglič τερμάτιζε πρώτος.\nΑποτελέσματα 17ου εταπ:\n1. Primoz Roglic (Slo) Jumbo-Visma in 4:34:45\n2. Sepp Kuss (USA) Jumbo-Visma at 1:35\n3. Miguel Angel López Moreno (Col) Movistar\n5. Jack Haig (Aus) Bahrain Victorious\n6. Enric Mas Nicolau (Spa) Movistar\n8. Gino Mäder (Swi) Bahrain Victorious\n9. Louis Meintjes (RSA) Intermarché-Wanty-Gobert Matériaux at 2:29\n10. Clément Champoussin (Fra) AG2R Citroën at 2:44\n1. Primoz Roglič (Slo) Jumbo-Visma in 68:42:56\n2. Enric Mas Nicolau (Spa) Movistar at 2:22\n3. Miguel Angel López Moreno (Col) Movistar at 3:11\n4. Jack Haig (Aus) Bahrain Victorious at 3:46\n5. Guillaume Martin (Fra) Cofidis at 4:16\n6. Egan Bernal Gomez (Col) INEOS Grenadiers at 4:29\n7. Adam Yates (GB) INEOS Grenadiers at 4:45\n8. Sepp Kuss (USA) Jumbo-Visma at 5:04\n9. Felix Großschartner (Aut) BORA-hansgrohe at 6:54\n10. Gino Mäder (Swi) Bahrain Victorious at 6:58\nTagsLa Vuelta 2021\nPrevious article 16ο εταπ – 3η νίκη για Fabio Jakobsen\nNext article 18ο εταπ – Νίκη για τον Miguel Ángel López\n16ο εταπ – 3η νίκη για Fabio Jakobsen\nΠαρά το ταραχώδη φινάλε, ο Fabio Jakobsen (Deceuninck-Quick Step) πέτυχε μια 3η νίκη στο…\n15ο εταπ – Σόλο νίκη για τον Rafał Majka\nΟ Rafał Majka (UAE Team Emirates) κέρδισε το 15ο εταπ, αφού επιτέθηκε σόλο 87 ολόκληρα χι…


Jenny's world: Πρόκειται για τρέλα. Για εμάς θανατηφόρα, για εκείνους κερδοφόρα.\nΑν η Ελλάδα φθάσει ποτέ να βγει απ' αυτήν την κρίση, μια άλλη, νέα κρίση, είτε στην Ευρώπη, είτε στις Η ΠΑ, είτε στον κόσμο, είτε στη χώρα, θα της ξαναπάρει το κεφάλι. Αν και η κρίση που διερχόμαστε προβλέπεται μακρά (και μάλιστα με προγραμματισμένες παροξύνσεις), άλλες κρίσεις στο εγγύς μέλλον (κι άλλες στο απώτερο) θα προσθέτουν το βάρος τους στους πιο αδύναμους αφαιρώντας πλούτο απ' τους φτωχούς και προσθέτοντας πλούτο στους δυνατούς.\nΔιότι ο καπιταλισμός είναι οι κρίσεις του. Λειτουργεί διά των κρίσεων. Απόδειξη; η... πραγματικότης.\nΣτη συνέχεια, το 7,3% του παγκόσμιου πληθυσμού (οι εύποροι) κατέχουν το 40% του παγκόσμιου πλούτου, αφήνοντας το υπόλοιπο 15,4% του πλούτου να το μοιράζεται το 92% (!) του παγκόσμιου πληθυσμού (εκ του οποίου 92% η πλειοψηφία - το 71 % - κατέχει μόνον το 3% του πλούτου).\nΤρέλα που οδηγεί ασφαλώς σε πόλεμο. Μεγάλο πόλεμο στρατηγικών διαστάσεων. Πιασμένη στη μέγγενη αυτής της τρέλας η Ελλάδα βλέπει, τη μια ημέρα να απειλείται η οικονομική της υπόσταση (Crexit) και την άλλη τα σύνορά της (έξοδος απ' τη Σένγκεν, τουρκική απειλή και άλλα).


Oedipus: " Love Scenes " - Diana Krall\nΑπό τις γυναίκες οι οποίες γνωρίζουν επιτυχία στο χώρο της σύγχρονης μουσικής ορισμένες διαθέτουν εντυπωσιακή εμφάνιση (αλλά αμφισβητούμενα καλλιτεχνικά προσόντα), κάποιες άλλες έχουν καλή φωνή και μερικές είναι προικισμένες με δεξιοτεχνία στην ερμηνεία μουσικών οργάνων. Πολύ σπάνια συναντάμε κάποια που να συγκεντρώνει όλα αυτά τα προσόντα μαζί, και μάλιστα σε υπερθετικό βαθμό.\nΗ Diana Krall είναι μία από τις ιδιαίτερες αυτές παρουσίες. Η Καναδή Krall ξεκίνησε να παίζει πιάνο στην τρυφερή ηλικία των τεσσάρων ετών. Ολοκλήρωσε την ακαδημαϊκή μουσική της εκπαίδευση με υποτροφία στο φημισμένο Berklee School of Music.\nΣτο Λος Άντζελες γνώρισε τους πρώτους της μέντορες: τον μπασίστα του bop Ray Brown, τον καλλιτεχνικό διευθυντή του Hollywood Bowl John Clayton και τον πιανίστα Jimmy Rowles, ο οποίος ήταν ο πρώτος που διέκρινε τα φωνητικά της χαρίσματα και την ενθάρρυνε να τραγουδήσει.\nΠραγματοποίησε το δισκογραφικό της ντεμπούτο το 1993, με το "Steppin' Out", στην ετικέτα του Μόντρεαλ Justin Time. Το δεύτερο άλμπουμ της, το "Only Trust Your Heart", κυκλοφόρησε την επόμενη χρονιά στην GRP. Ακολούθησε το "All For You" (Impulse, 1995), ένα αφιέρωμα στο τρίο του Nat King Cole, που της εξασφάλισε μια υποψηφιότητα για βραβείο Grammy, την πρώτη από τις πολλές που ακολούθησαν.\nΟι ρομαντικές μπαλάντες του "Love Scenes" (Impulse, 1997) εισήγαγαν τον αισθητικό προσανατολισμό της μετέπειτα καριέρας της. Ένα χρόνο μετά με το "When I Look In Your Eyes" (GRP, 1998) πήρε το πρώτο της Grammy. Η pop/smooth jazz μουσική της πρόταση είχε πλέον κερδίσει πολυάριθμους φανατικούς οπαδούς σε όλο τον κόσμο και η Krall είχε αναδειχθεί σε αγαπημένη προσωπικότητα των μέσων ενημέρωσης.\nPosted by Tyrannos at 1:05 π.μ.


Εκλογές 2015: Από τα γήπεδα στα βουλευτικά… έδρανα (photos) - Onsports.gr\nΔημήτρης Καϊμας\t29 Δεκεμβρίου 2014, 14:00\nΕκλογές 2015: Από τα γήπεδα στα βουλευτικά… έδρανα (photos)\nΣε εκλογικό… κλοιό βρίσκεται από την Δευτέρα (29/12) η Ελλάδα, μετά την μη ανάδειξη Προέδρου της Δημοκρατίας και το Onsports σας παρουσιάζει αθλητές που… πέρασαν από τους αγωνιστικούς χώρους στο βουλευτικό αξίωμα.\nΈγιναν γνωστοί στους αγωνιστικούς χώρους. Διέπρεψαν στον αθλητισμό, στο ποδόσφαιρο, στο μπάσκετ, στον στίβο, στην άρση βαρών, στον αθλητισμό. Η δημοφιλία τους, οδήγησε τα πολιτικά κόμματα, να τους προσεγγίσουν και να μπουν στα ψηφοδέλτια. Ο ελληνικός λαός συχνά πυκνά, τους δίνει το διαβατήριο, για τα βουλευτικά έδρανα και για τοπική αυτοδιοίκηση. Πλέον, το ερωτηματικό είναι αν θα καταφέρουν να επανεκλεγούν…\nΑθλητής του μπάσκετ. Τα καλύτερα του αθλητικά χρόνια, με την φανέλα της ΑΕΚ, ενώ αγωνίσθηκε με την Εθνική ομάδα. Τα πρώτα του πολιτικά βήματα τα έκανε ως δημοτικός σύμβουλος στο Δήμο Αθηναίων. Στις εκλογές του 2012 εκλέχτηκε βουλευτής στην Α' Αθήνας. Ο Βασίλης Κικίλιας, είναι υπουργός Δημόσιας Τάξης και Προστασίας του Πολίτη.\nΑθλήτρια του στίβου. Ακοντίστρια. Κάτοχος του παγκοσμίου ρεκόρ στον ανοιχτό στίβο Συνολικά πέτυχε 17 φορές πανελλήνιο ρεκόρ, βελτιώνοντάς το συνολικά πάνω από 30 μέτρα. Ο Σακοράφα, εκλέχτηκε βουλευτής με το ΠΑΣΟΚ. Στην πορεία λόγω μνημονίου, εντάχθηκε στον Σύριζα και επανεκλέχτηκε το 2012 . Άφησε το ελληνικό κοινοβούλιο, για την Ευρωβουλή.\nΤρεις φορές Χρυσός Ολυμπιονίκης, στο άθλημα της άρσης Βαρών. Ο Ολυμπιονίκης της Άρσης Βαρών Στις εκλογές της 6ης Μαΐου 2012 ο Πύρρος Δήμας εκλέχθηκε βουλευτής επικρατείας με το ΠΑΣΟΚ, καθώς τέθηκε επικεφαλής του ψηφοδελτίου επικρατείας του κόμματος.\nΟ παλαίμαχος προπονητής και προπονητής του μπάσκετ, είναι η παλιά καραβάνα, των βουλευτών πρώην αθλητών. Εξελέγη τέσσερις φορές βουλευτής της Α' Θεσσαλονίκης με το ψηφοδέλτιο της Νέας Δημοκρατίας. Άσκησε καθήκοντα Υφυπουργού Πολιτισμού, αρμόδιου για θέματα Αθλητισμού.\nΠρωταθλητής στο μήκος, με διακρίσεις σε μεγάλες διοργανώσεις. Βουλευτής της ΝΔ στο νομό Πιερίας, από το 2007 ως σήμερα. Είχε διατελέσει και υφυπουργός παιδείας.\nΠρωταθλήτρια Κολύμβησης με διεθνείς συμμετοχές και διακρίσεις. Είχε συμμετοχή στους Ολυμπιακούς Αγώνες του 1972. Στις βουλευτικές εκλογές του Ιουνίου 2012 αναδείχτηκε πρώτη επιλαχούσα του ΣΥΡΙΖΑ στη Β’ εκλογική περιφέρεια της Αθήνας και τον Μάρτιο 2014, μετά από την παραίτηση της Ρένας Δούρου για να διεκδικήσει την Περιφέρεια Αττικής, ανέλαβε Βουλευτής.\nΠοδοσφαιριστής του Ολυμπιακού και της Εθνικής. Εκλέχτηκε το 2009, βουλευτής της β περιφέρειας Πειραιά με τον ΛΑ.Ο.Σ. Δοκίμασε και στις εκλογές του 2012, αλλά ο ΛΑ.Ο.Σ δεν μπήκε στην βουλή, διότι δεν πέρασε το όριο του 3%.\nΜια από τις μεγαλύτερες μορφές του ελληνικού μπάσκετ. Με την φανέλα του ΠΑΟΚ, του Ολυμπιακού, έκανε σπουδαία καριέρα. Ήταν μέλος της εθνικής ομάδας ορόσημο το 1987! Την περίοδο 1978 - 1982 ήταν μέλος της ΚΝΕ (Κομμουνιστική Νεολαία Ελλάδας), ενώ ασχολήθηκε ενεργά και με τον αθλητικό συνδικαλισμό. Υπήρξε συνιδρυτής του ΠΣΑΚ (Πανελλήνιος Σύνδεσμος Αθλητών Καλαθοσφαίρισης) του οποίου διετέλεσε πρόεδρος για μία δεκαετία. Το 1990 εκλέχθηκε πρώτος δημοτικός σύμβουλος Θεσσαλονίκης με το συνδυασμό του Δημήτρη Φατούρου. Στις βουλευτικές εκλογές του 2000 εκλέχθηκε βουλευτής με το ΠΑΣΟΚ στην Α΄ Περιφέρεια Πειραιά. Το 2004 ήρθε και πάλι πρώτος σε σταυρούς στην ίδια περιφέρεια, χωρίς, όμως, να καταφέρει να εκλεγεί λόγω του εκλογικού νόμου. Στις δημοτικές και νομαρχιακές εκλογές της 15 Οκτωβρίου του 2006 εκλέχτηκε Δήμαρχος Πειραιά.\nΑθλήτρια του στίβου. Ολυμπιονίκης. Ήταν υποψήφια νομάρχης Θεσσαλονίκης, αλλά έχασε από τον Παναγιώτη Ψωμιάδη. Στις περιφερειακές εκλογές του 2014, εκλέχτηκε αντιπεριφερειάρχης στην Κεντρική Μακεδονία με τον συνδυασμό του Απόστολου Τζιτζικώστα.\nΑθλητής του μπάσκετ. Ξεκίνησε την καριέρα του στην ΑΕΚ, αλλά με τον Παναθηναϊκό, κατέκτησε την Ευρωλίγκα το 1996, το πρωτάθλημα το 1998 και το 1999. Αργότερα αγωνίστηκε στην Κίντερ Μπολόνια. Πολιτεύτηκε πρώτη φορά, στον δήμο της Αθήνας, Εκλέχτηκε δημοτικός σύμβουλος, με την πλευρά της αντιπολίτευσης. Το 2008 δοκίμασε να εκλεγεί με τον ΠΑΣΟΚ, στην δύσκολη Α Αθήνας, αλλά δεν κατάφερε. Στις εκλογές, πολιτεύτηκε με το ΠΑΣΟΚ, στα Τρίκαλα. Πρώτος στο ψηφοδέλτιο, αλλά το ΠΑΣΟΚ, δεν έβγαλε βουλευτή στα Τρίκαλα.\n6 λεπτά πριν Volley League: Ώρα τελικών με «αιώνιο ντέρμπι»\n37 λεπτά πριν Στον Άρη Αβάτου ο Βαφειάδης